Trumpove carine izazvale osude širom svijeta – RTV BPK\nLideri pogođenih zemalja su reagirali oštro najavljujući kontramjere i uvođenje carina na američke proizvode. Francuski predsjednik Emmanuel Macron je rekao Trumpu u telefonskom razgovoru da je ovaj čin nezakonit te je najavio da će Unija odgovoriti čvrsto i proporcionalno.\nTrump je svoju odluku obrazložio tvrdnjom da su proizvođači čelika i aluminija „od vitalne važnosti za američku sigurnost“. Kanadski premijer Justin Trudeau je rekao da su takve tvrdnje nezamislive, kazavši da je nemoguće da Kanada bude sigurnosna prijetnja SAD. Britanski sekretar za trgovinu Liam Fox je rekao da su carine od 25 posto na čelik, apsurdne.\n“Bila bi velika šteta ako dođemo u situaciju da moramo uvoditi mjere ‘oko za oko zub za zub’ prema našim saveznicima”, rekao je.\nMeksički ministar vanjskih poslova Luis Videgaray je istaknuo da će ta zemlja odmah uvesti kontramjere. Čelnik predstavničkog doma Paul Ryan se ne slaže sa ovom mjerom, saopćeno je jučer.


uefa-namestanje-utakmica-liga-evrope-venstspils-bordo-kazne | Sport | Fudbal\nDokazano - namješten meč u Ligi Evrope! Klub izbačen iz Evrope, treneru doživotna zabrana, umiješan i ruski sudija! 0 Podijeli Podijeli na facebook Podijeli na twitter Podijeli na viber Pošalji na mail\nDokazano - namješten meč u Ligi Evrope! Klub izbačen iz Evrope, treneru doživotna zabrana, umiješan i ruski sudija!\nVeliki skandal je izbio u evropskom fudbalu pošto je dokazano da je jedan meč Lige Evrope namješten.\nSkandal potresa evropski fudbal pošto je letonski Ventspils zvanično kažnjen od strane UEFA zbog namještanja utakmica u Ligi Evrope.\nLetonci i ruski sudija su bili pod istragom zbog meča sa Bordoom u Ligi Evrope sa kraja jula 2018. godine. Tada su "žirondinci" gostovali u Letoniji i pobijedili sa 1:0.\nU pitanju je bilo drugo kolo kvalifikacija za Ligu Evrope, a sudio je Rus Sergej Lapočkin koji je FIFA sudija od 2013. godine. On je kažnjen sa 10 godina zabrane suđenja zato što je utvrđeno da mu je prije meča traženo da namjesti utakmicu, a on to nije prijavio organima UEFA.\nLiga Evrope namještanje utakmica


Vladajuća koalicija u Srpskoj ne prihvata rezoluciju o Srebrenici – Zvornik Danas\nNaslovna/naslovna/Vladajuća koalicija u Srpskoj ne prihvata rezoluciju o Srebrenici\nVladajuća koalicija u Republici Srpskoj, koju čine SNSD, DNS i SP, smatra neprihvatljivom rezoluciju o Srebrenici, koja je na dnevnom redu današnje sjednice Predstavničkog doma Parlamentarne skupštine BiH.\nPredsjednici SNSD-a, DNS-a i SP-a – Milorad Dodik, Marko Pavić i Petar Đokić potvrdili su novinarima nakon današnjeg sastanka u Banjaluci da poslanici SNSD-a i DNS-a u Predstavničkom domu parlamenta BiH neće prisustvovati raspravi o rezoluciji o Srebrenici.\nOni su naveli da će poslanici SNSD-a i DNS-a prisustvovati glasanju i izjasniti se protiv predložene rezolucije o Srebrenici.\nDodik, Pavić i Đokić su dodali da je na današnjem sastanku bilo riječi i o aktuelnoj situaciji u Srpskoj, navodeći da imaju skupštinsku većinu, a da opozicija u ovom trenutku nema više od 36 poslanika u Narodnoj skupštini Republike Srpske.\nSastanku u Banjaluci prisustvovali su i međunarodni sekretar SNSD-a Željka Cvijanović, šef poslaničkog kluba SNSD-a u Narodnoj skupštini Radovan Višković, šef poslaničkog kluba SP-a Slobodan Protić, potpredsjednik DNS-a Nedeljko Čubrilović, kao i predsjednik Srpske radikalne stranke Dragan Đurđević.\nDodik: Bosić nije spriječio raspravu o rezoluciji o Srebrenici\nPredsjednik SNSD-a Milorad Dodik izjavio je danas u Banjaluci da član Kolegijuma Predstavničkog doma parlamenta BiH Mladen Bosić nije spriječio da u dnevni red današnje sjednice ovog doma bude uvrštena rezolucija o Srebrenici.\nOn je napomenuo da je na proširenom Kolegijumu Predstavničkog doma parlamenta BiH predstavnik SDS-a glasao za uvrštavanje rezolucije o Srebrenici u dnevni red.\n„Ipak, imajući u vidu ciljeve koji se time žele nametnuti nama ovdje, uz jasno saznanje i raniji dogovor sa SDS-om, vjerujem da ta tačka neće biti usvojena. Očigledno je da je arogancija predlagača kojom pokušava da tu tačku održi na dnevnom redu apsolutno ignorisanje naših poznatih stavova“, dodao je Dodik.\nDodik je istakao da je vladajuća koalicija u Srpskoj protiv ove rezolucije i da će poslanici SNSD-a i DNS-a u Predstavničkom domu parlamenta BiH glasati protiv nje.\n„Nažalost ta tačka dnevnog reda nije zaustavljena na Kolegijumu Predstavničkog doma parlamenta BiH, kao što je bilo ranijih godina. Protiv uvrštavanja ove tačke glasao je šef Kluba poslanika SNSD-a i DNS-a u ovom domu Staša Košarac“, rekao je Dodik novinarima nakon sastanka predstavnika vladajuće koalicije u Srpskoj.\nPrema njegovim riječima, poslanici SNSD-a i DNS-a će, uprkos činjenici da ne učestvuju u raspravi u parlamentu BiH, zbog slučaja „Džaferović“, prisustvovati glasanju o navedenoj rezoluciji.\n„Apsurd je da ovakvom tačkom dnevnog reda rukovodi Šefik DŽaferović, kao predsjedavajći Predstavničkog doma parlamenta BiH, koji se suočava sa optužbama za upletenost i prikrivanje zločina nad Srbima“, kaže Dodik.\nOn je napomenuo da SNSD i DNS ne žele napraviti nijedan proceduralni propust pa da eventualno bude usvojena navedena rezolucija. „Zbog toga će naši poslanici učestvovati u glasanju, ali neće u raspravi“, kaže Dodik.\nDodik je poručio da neće biti podržana ni rezolucija o Srebrenici koju je Narodnoj skupštini Republike Srpske predložio potpredsjednik Srpske Ramiz Salkić.\nOpozicija u parlamentu Srpske ima 36 poslanika\nPredsjednik SNSD-a Milorad Dodik izjavio je danas u Banjaluci da je aktuelna vlast u Srpskoj stabilna i da opozicija u Narodnoj skupštini Srpske više nema 39, nego 36 poslanika.\n„Odjednom su izgubili i Miću Mićića /SDS/ i sve što su pričali ovih dana, zabavljajući medije. Ova vlast je stabilna“, rekao je Dodik novinarima u Banjaluci, ne navodeći koji su još poslanici napustili redove opozicije.\nOn je nakon sastanka predstavnika vladajuće koalicije u Srpskoj ponovio da će ova koalicija podržati održavanje posebne sjednice parlamenta Srpske, na kojoj bi bilo riječi o spornom audio-materijalu.\n„Opozicija je od nekih ljudi, koji sada smatraju da ne treba da podrže njihovu politiku, potpise o održavanju posebne sjednice dobila ranije. Mi ćemo podržati ovu tačku dnevnog reda, jer je član naše koalicije i poslanik Ilija Stevančević, prije SDS-a, ovo predložio kao tačku dnevnog reda“, rekao je Dodik.\nOn je saglasan sa premijerom Srpske Željkom Cvijanović, koja je rekla da je „smeće ono što opozicija pokušava da napravi od priče o spornom audio-materijalu“.\n„Očigledno je da oni nemaju nijednu drugu temu, nego samo galamu. Nećemo praviti problem i glasaćemo o dnevnom redu posebne sjednice, koalicija će djelovati zajedno, a vidjećemo kakvi će zaključci biti usvojeni“, dodao je Dodik i napomenuo da će na sjednici biti manifestovana snaga vladajuće koalicije.\nOn je naglasio da niko nije demantovao tvrdnje da je predstavnik jedne političke partije dobio 50.000 KM od SDS-a da bude na njihovoj listi.\n„I to ćemo morati da raščistimo. Ako je želja SDS-a da o tome pričamo – pričaćemo. Smatrali smo da sve treba da bude predmet istražnih organa, a ne parlamenta“, kaže Dodik.\nOn je naveo da informacija opozicije o spornom audio-materijalu nije validna i da se njome ponižava Narodna skupština Republike Srpske.\n„Da bi sačuvali dignitet najviše zakonodavne institucije u Srpskoj nećemo odbiti raspravu o ovoj informaciji. Ona nije suštinski važna i nema nikakve činjenice, osim da je neko učestvovao u neovlaštenom prisluškivanju na osnovu čega je napravio montirani snimak od koga se želi napraviti činjenica“, rekao je Dodik i napomenuo da navedeni audio-materijal nije validan ni za jednu relevantnu instituciju.\n„Nećemo dati saglasnost na ponuđenu reformsku agendu“\nredsjednik SNSD-a Milorad Dodik izjavio je danas u Banjaluci da vlasti Republike Srpske nemaju potrebe da prave bilo kakvu reformsku agendu i da Srpska neće dati saglasnost na ponuđeni dokument.\n„Niko od nas to nije tražio, a potpis na izjavu o evropskom putu BiH apsolutno to ne znači. Neka se svi drže onoga što je tamo potpisano i nećemo imati problem“, rekao je Dodik novinarima nakon sastanka predstavnika vladajuće koalicije u Srpskoj.\nDodik, koji je predsjednik Republike Srpske, istakao je da je Srpska „tumač i suvlasnik“ navedne izjave, a ne neko iz evropske administracije.\nOn je naveo da je vladajuća koalicija protiv privatizacije „Elektroprivrede Republike Srpske“, što je kao mogućnost navedeno u radnoj verziji reformske agende.\n„To ne može da bude na dnevnom redu, jer su sve naše institucije odbacile mogućnost privatizacije `Elektroprivrede`. Zašto tolika brzina, znate li kakva je odluka o njenoj privatizciji i koliko mora da se radi po tom pitanju u stručnoj javnosti? A oni hoće da nas na bazi nekog brzog potpisivanja uvuku u taj poces“, upozorio je Dodik.\nOn je podsjetio da je prije 2006. godine dominantan proces međunarodne zajednice bila privatizacija „Elektroprivrede Srpske“, što je odbijeno.\n„Pošto su u ponuđenom dokumentu /reformska agenda/ dijelovi koji nisu bili u navedenoj izjavi, moje saglasnost neće biti, ma šta ko o tome mislio“, zaključio je Dodik.\nPavić razočaran stavom SDS-a, PDP-a i NDP-a\nPredsjednik DNS-a Marko Pavić rekao je danas da je razočaran odnosom SDS-a, PDP-a i NDP-a, koji su prihvatili da u Predstavničkom domu parlamenta BiH u raspravu uđe rezolucija o Srebrenici, te istakao da je glasanje o tom dokumentu suštinsko pitanje za Republiku Srpsku.\n„To je nešto drugačije od onoga što oni /SDS, PDP i NDP/ pričaju i kako se žele predstaviti građanima“, rekao je Pavić novinarima u Banjaluci nakon sastanka predstavnika SNSD-a, DNS-a i SP-a.\nOn je istakao da su vladajući koalicioni partneri u Srpskoj na današnjem sastanku u Banjaluci bili jednoglasni u vezi sa svim pitanjima.\n„Ovo su bitna pitanja za Srpsku, a neki ih misle `prelomiti` kroz političku ujudurmu koja se vodi o broju poslanika i raspravi o tome šta je ko rekao“, istakao je Pavić.\nOn je naglasio da je reformska agenda u BiH došla iznenada, a rokovi za izjašnjavanje o nizu krupnih stvari veoma su kratki.\n„Predsjednik /Srpske Milorad/ Dodik je iznio jedan stav o privatizaciji elektroprivrede, ali tamo ima i reforma javne uprave, policije, pravosuđa – stvari koje se ne mogu staviti u usta nama koji smo potpisali izjavu, a u kojoj te stvari nisu bile navedene“, istakao je Pavić.\nOn je naglasio da se u reformsku agendu unose neke stvari bez volje potpisnika kako bi se vršio pritisak da se to i potpiše.\nĐokić: Odgovorna vlast brine o stabilnosti Srpske\nPredsjednik SP-a Petar Đokić izjavio je da su SNSD, DNS i SP na današnjem sastanku u Banjaluci još jednom, kao odgovorna koalicija, pokazali da brinu o stabilnosti Republike Srpske, za razliku od onih koji to ne žele.\nOn je naglasio da se već neko vrijeme pokušava stvoriti vještačka kriza u Republici Srpskoj kroz neko pitanje ima li ili ne nove većine u parlamentu Srpske, a na štetu stabilnosti koju je uspostavila vladajuća koalicija.\n„Danas smo jasno rekli da ta nova većina ne postoji, da naša koalicija ima stabilnu podršku i da očekujemo da će ona biti još veća u narednom vremenskom periodu“, rekao je Đokić novinarima u Banjaluci nakon sastanka koalicionih partnera u Srpskoj.\nOn je dodao da oni koji atakuju na Srpsku s namjerom da stvore krizu čine ogromnu grešku prema građanima, na način da se kriza Vlade Federacije BiH /FBiH/ prenese u Republiku Srpsku i stvori slika da je srednji nivo vlasti u krizi i da ga treba, u godini kada se obilježava 20 godina od Dejtonskog mirovnog sporazuma, proglasiti neuspješnim.\nPrema njegovim riječima, na taj način radi se nešto što je zagovarao Alija Izetbegović, a nedavno potvrdio njegov sin i lider sadašnji SDA Bakir Izetbegović deklaracijama svoje stranke.\n„Ovdje je cilj da se stvara nestabilnost da bi se ostvarila koncepcija i politika SDA u kojoj, nažalost, svojim djelovanjem u Parlamentarnoj skupštini BiH podršku daju i neki pojedinci i neke stranke iz Srpske“, istakao je Đokić.\nOn je naglasio da upravo zato treba voditi politiku očuvanja najboljih interesa i stabilnosti Srpske, kako to vladajuća koalicija u Srpskoj i radi i za šta je i dobila povjerenje građana.\n„Mi nismo rušioci BiH, ali i oni moraju da daju svoj doprinos stabilnosti Srpske. Oni pokušavaju da je destabilizuju, a mi to ne želimo“, rekao je Đokić.


Potpisan Memorandum o zajedničkoj implementaciji projekta „Pomoć za samopomoć“ za 2016. godinu\nPredstavnici Vlade Bosansko- podrinjskog kantona Goražde, Fondacije „Wings of Hope“ iz Njemačke i Udruženja za psihosocijalnu podršku i bolju budućnost „Progres“ danas su potpisali ugovore sa poslodavcima s područja Bosansko- podrinjskog kantona Goražde.\nUgovore je potpisalo osam mladih ljudi starosne dobi do 35 godina, koji će u narednih šest mjeseci imati priliku da kroz prekvalifikaciju i obuku dođu do novog zaposlenja.\nOdabir korisnika vršio se u saradnji sa Obrtničkom komorom BPK-a Goražde, koja je koordinator projekta za Bosansko- podrinjski kanton.\nRealizacija ovog projekta na području BiH teče od 2005.godine, a saradnja sa našim kantonom traje već sedmu godinu zaredom. Cilj projekta je davanje podsticaja lokalnim poslodavcima da prihvate mlade nezaposlene i socijalno ugrožene osobe kako bi im omogućili dopunsku praktičnu obuku, stručno osposobljavanje i kasnije zapošljavanje.\nPrema riječima koordinatora ovog projekta Elvira Čauševića, projekat se implemetira u devet regija BiH, a najvećim dijelom se sufinansira iz sredstava Ministarstva vanjskih poslova Savezne Republike Njemačke, Fondacije „Louis Leitz“ iz Štutgarta te partnerske organizacije „Wings of Hope“, dok je Udruženje „Progres“ glavni terenski koordinator projekta u BiH.\nPotpisivanju ugovora, između ostalih, prisustvovao je i predsjednik Obrtničke komore Bosansko- podrinjskog kantona Goražde Saudin Hadžić.\nObaveze po osnovu poreza i doprinosa na platu polaznika obuke snosit će poslodavci, dok će naknade za njihov rad finansirati Vlada Bosansko- podrinjskog kantona Goražde i Fondacija „Wings of Hope“.


Press Online :: Hronika :: LAGAO POLICIJU DA ZAŠTITI BRATA\n17. 12. 2006. - Autor: P. V.\nLAGAO POLICIJU DA ZAŠTITI BRATA\nAdmir Hasanagić uhapšen jer je inspektorima izjavio da je pokušao da ubije Veljka Lutovca, iako je to uradio njegov brat Asim.\nAdmir Hasanagić (19) iz Berana uhapšen je jer je policiji lažno prijavio, u nameri da zaštiti starijeg brata Asima (27), da je pokušao da ubije Veljka Lutovca (19)!\nAdmir je u noći između 15. i 16. decembra otišao u policiju i izjavio da je pokušao da ubije Lutovca, iako je to uradio njegov stariji brat. Međutim, policija je brzo utvrdila šta se dogodilo, pa je dvojici Hasanaginića određen jednomesečni pritvor, Asimu zbog pokušaja ubistva, a Admiru zbog lažnog prijavljivanja.\nKako se navodi u zahtevu za pokretanje istrage, Asim Hasanagić je 15. decembra oko 23 sata u Njegoševoj ulici u Beranama teško povredio Beranca Veljka Lutovca. Sukob je izbio posle svađe oko slomljene čaše u kafiću "Atrijum", da bi na ulici Asim ubo nožem Lutovca u grudi i desnu natkolenicu, nanevši mu teške povrede. Nekoliko sati kasnije, Asimov mlađi brat Admir otišao je u policiju i inspektorima lažno ispričao da je on bio taj koji je ranio Lutovca.\nAsim je u policiji kategorički negirao izvršenje krivičnog dela tvrdeći da te večeri nije sedeo ni u kakvom lokalu, dok je Admir izjavio da je sedeo u "Atrijumu" sa bratom Asimom i rođakom Hamdijom Hasanagićem. On je rekao da je sasvim slučajno slomio čašu, a da je pri izlasku iz lokala, kako je naveo, na njih nasrnula grupa mladića, među kojima je bio i Lutovac. Admir je istakao da je bio prinuđen da upotrebi nož da bi se odbranio od njihovog napada.


Od raspada sistema do postavljanja temelja, Đeroninih šest meseci za čistu desetku - Adresar Sporta\nOd raspada sistema do postavljanja temelja, Đeroninih šest meseci za čistu desetku\nOno o čemu je rukometna javnost mogla pre manje od godinu dana, dogodilo se u prethodnih šest meseci rada. Toni Đerona ne samo da je uspeo da preporodi reprezentaciju Srbije, već se čini da ja postavio temelje za budućnost. Da li će to biti dovoljno za povratak rezultata na velikim takmičenjima, ostaje da se vidi, ali sve deluje više nego obećavajuće.\nPobedama nad Makedonijom u Čairu stavljena je tačka na ovu sezonu, i to na vrlo kvalitetan način, a sada svi jedva čekaju oktobar, kada je zakazano naredno okupljanje i zvanično „zatezanje redova“ za Evropsko prvenstvo, koje je na programu u januaru 2022. godine.\nĐerona je izuzetno trenerko umeđe pokazao odmah protiv moćne Francuske, gde je ostvario pobedu i remi, što se uz pobedu nad Grčkom ispostavilo dovoljnim za plasman na Evropsko prvenstvo. Grčka je potom savladana i u aprilu u Atini, a sada su dva puta u dva dana savladani Makedonci.\nSelektor Orlova je mečeve protiv suseda iskoristio da dodatno proširi igrački kadar, debitanti su pokazali da mogu da se uhvate u koštac za izazovima, pa se može reći da je ovak junski ciklus takođe maksimalno iskorišćen.\n„Atmosfera u timu je odlična, ostaje žal što nije bilo publike u Nišu. Trenirali smo tokom nedelje u Staroj Pazovi i ove dve prijateljske utakmice su nam pružile priliku da to što smo radili prenesemo na utakmice. Postoje stvari kojima sam zadovoljan, ima stvari na kojima još treba da se radi i koje treba da se usavršavaju, ali može se reći kada se podvuče crta da sam veoma zadovoljan. Želimo da imamo „dugačku klupu“, da imamo veliki broj igrača koji mogu da konkurišu za tim. Takođe mislim da je veoma važno iskustvo za sve igrače koji su po prvi put imali prilike da zaigraju za nacionalni tim ovog vikenda. To je veoma važno i sa sadašnjost i za budućnost. Bila je ovo duga i teška sezona, sledi nam odmor, pa sve po redu praćenje igrača i pravljenje planova za naredno okupljanje u oktobru„, rekao je Đirona.\nDa je atmosfera unutar svlačionice takođe dostigla željeni nivo pokazuju i izjave Vanje Ilića.\n„Ja uvek potenciram da smo mi jedna velika familija i siguran sam da je uvek utisak „novih“ igrača da se oseća kao da je deset godina ovde,a ne deset dana i stvarno se trudimo da svako ko dođe da se oseća kao da je tu dugo i da nema razlika među nama. Mislim da smo svi kao jedno i mislim da to uspevamo da prebacimo na teren i da publika to vidi, pa da nas oni guraju još više. Stvarno radimo jedan dobar posao i adam se da ćemo kroz godinu, dve, tri dana uspeti da vratimo Srbiju tamo gde je bila. Svakako ništa ne može da se uradi preko noći, ali mislim da smo na pravom putu da vratimo Srbiju tamo gde pripada“.\nMladi Luka Кrivokapić je pokazao sigurnost u svom debiju na golu reprezentacije Srbije.\n„Dao sam sve od sebe. Hteo sam da pokažem treneru i igračima šta znam i baš mi je drago.Malo sam imao tremu jer nisam znao šta da očekujem, ali stvarno su me svi dobro prihvatili, svi su bio veoma ljubazni, puno su mi pomogli i osećao sam se kao da sam sa njima dugo vremena, a ne samo ovih nedelju dana koje smo proveli zajedno. Veoma sam ponosan na sebe i naravno nositi dres Srbije je jako velika čast. Osećao sam se dobro zbog ekipe, pa mislim da sam to i preneo na teren“, zaključio je Кrivokapić.


Mojsilović: Izgradnja baze na severu Kosova izaziva zabrinutost, pratimo situaciju - The Center for Euro-Atlantic Studies – CEAS\n„Jednostrano preduzete mere i aktivnosti privremenih institucija samouprave u Prištini ne doprinose bezbednosti na teritoriji Kosova i Metohije, a posebno na severu pokrajine gde je većinsko srpsko stanovništvo“, rekao je Mojsilović, za današnji list Politika, u intervjuu povodom Dana VS, 23. aprila.\nKako je još rekao, „nedopustivo je prisustvo lica naoružanih ‘dugim cevima’ i teškom opremom na severu bez saglasnosti Kfora i predstavnika Srba“.\nOn je rekao i da VS „blisko saradjuje sa Kforom, koji, u skladu sa Rezolucijom 1244 (saveta bezbednosti UN) i potpisanim sporazumima, VS prepoznaje kao jedinog partnera u obezbedjivanju administrativne linije i garanta bezbednosti za srpsko stanovništvo na KiM, kao i zaštitu našeg nacionalnog, kulturno-istorijskog i verskog nasledja“.\n„Saradnja VS i Kfor od ključnog je značaja za bezbednost srpskog stanovništva na Kosovu i Metohiji i bezbedno i sigurno okruženje, kako u pokrajini, tako i u zahvatu administativne linije“, rekao je Mojsilović.\nGovoreći o koroni, on je naveo da je od „početka pandemije 27 pripadnika VS preminulo od posledica ove opake bolesti“.\n„U VS se, kao i u celom našem društvu, vakcinacija sprovodi na dobrovoljnoj bazi, oko 45 odsto našeg sastava je vakcinisano a u celom sistemu odbrane broj vakcinisanih je oko 60 odsto“, rekao je Mojsilović, navodeći da se vakcinacija nastavlja.


Republika Srpska se zadužuje za novih 100 miliona KM - Leutar.net\nHomeVijestiRepublika SrpskaRepublika Srpska se zadužuje za novih 100 miliona KM\nRepublika Srpska se zadužuje za novih 100 miliona KM\n11. januara 2018. Leutar Republika Srpska, Vijesti 0\nPredsjednik Republike Srpske Milorad Dodik izjavio je danas da je RS „zarobljena u BiH od koje nema nikakve koristi“, navodeći kao primjer tranše Međunarodnog monetarnog fonda /MMF/ čije dobijanje koči Federacija BiH jer još nije usvojila budžet za ovu godinu.\n„Sama činjenica da smo odavno ispunili sve uslove za tranše MMF-a govori da smo sposobni da vodimo politku, za razliku od FBiH koja nije usvojila budžet i to sada predstavlja razlog MMF-u da ne realizuje tranše koje je ranije trebao“, rekao je Dodik danas novinarima u Brčkom.\nDodikova izjava data u Brčkom nije baš u korelaciji sa Vladom Republikom Srpskom koja je odlučila dodatno da se zaduži za novih 100 miliona KM.\nVlada RS je pred kraj prošle godine donijela odluku o 29. emisiji obveznica u iznosu od 100 miliona KM s ciljem obezbjeđenja novca za namjene propisane zakonom o zaduživanju dugu i garancijama, prenosi portal capital.\n„Republika Srpska emituje 100.000 obveznica nominalne vrijednosti 1.000 KM. Obveznice se emituju na pet godina, sa rokom odgode isplate glavnice od godinu dana od dana emisije, a predviđena kamatna stopa je tri odsto na godišnjem nivou“, navodi se u odluci Vlade RS“, prenosi portal Capital..\nRepublika Srpska je do sada imala 28 emisija dugoročnih obveznica javnom ponudom putem kojih se zadužila 1,077 milijardi KM.\nČlan Udruženja ekonomista RS „SWOT“ Predrag Duduković u izjavi Capitalu navodi da je i ovo zaduživanje za održavanje tekuće likvidnosti s obzirom na to da prilivi u budžet ne mogu isfinansirati sve troškove koji postoje.\nPremijerka Republike Srpske Željka Cvijanović, ministar finansija Zoran Tegeltija i predsjendik Republike Srpske Milorad Dodik prethodnih dana su neprestano „bombardovali“ javnost da je Republika Srpska finansijski stabilna i da sve svoje obaveze ispunjava na vrijeme, odbijajući da priznaju da već odavno se likvidnost budžeta održava uz pomoć kredita i raznih zajmova.\nTegeltija je čak najavio da će Republika Srpska u ovoj godini pokušati napraviti disperziju izvora kreditnog zaduživanja iizlaskom na međunarodno finansijsko tržište – putem obveznica, kratkoročnog finansiranja, MMF-a, Svjetske banke i drugih izvora.\nTegeltija je najavio da će se RS u ovoj godini zadužiti za dodatnih 477 miliona KM, odbacujući tvrdnje, koje se mogu čuti, da se RS nalazi u dužničkom ropstvu.\nPod pretpostavkom da se RS zaduži za dodatnih 477 miliona KM, ukupni dug iznosiće više od šest milijardi KM i tako će probit i„crvenu liniju“ iz Mastrihta prema kojoj dug ne bi smio premašiti 60 odsto udjela u BDP-u.\nZa otplatu duga Republika Srpska u ovoj godini će morati da obezbijedi nešto više od jedne milijarde KM, što je 59,3% redovnih budžetskih prihoda, izračunali su ekonomski stručnjaci, koji ukazuju na pogubnost stalnog zaduženja koje povlači vlada Republike Srpske.\nZa razliku od RS, ministarka finansija u Federaciji BiH Jelka Miličević danas je izrazila žaljenje što taj entitet nije usvojio budžet za ovu godinu, ali je naglasila da je u Federaciji BiH, kako je navela, politikom kontinuiranog obuzdavanja javne potrošnje i odgovornim upravljanjem javnim dugom, došlo do smanjenja duga za 632 miliona KM .


Tehnike prečišćavanja vazduha u gradovima - Impuls\nObjavljeno: Četvrtak, 06 Juli 2017 13:00\nInovativne tehnike prečišćavanja vazduha u gradovima mogle bi da budu veoma bitne za zaštitu građana od zagađenja vazduha koje je u velikim gradovima veoma veliko, prvenstveno zbog saobraćaja i velikog broja vozila na ulicama. Jedna od tehnika u povoju je i „Klupa čistog vazduha”.\nNekoliko kompanija u Londonu razvijaju tehnike kako bi građani bili informisani i zaštićeni od zagađenja vazduha. Nedaleko od centra grada, Airlabs razvija „Klupu čistog vazduha”. Na prvi pogled ne izgleda kao nešto važno, ali to je koristan komad uličnog inventara koji oko sebe stvara mehur svežeg vazduha. Klupa usisava vazduh sa zadnje strane, gde ga sistem filtera čisti od čestica i zagađujućih gasova, kao što je azot dioksid. Čist vazduh se vraća sa spoljne strane kroz rešetku koja se nalazi ispod naslona za ruke. Klupa je opremljena sa ukupno pet jedinica za čišćenje vazduha.\nU ovom trenutku, to je prototip. Ideja je da se ista tehnologija koristi ne samo u klupama, već i na banderama, autobuskim stanicama i drugim elementima prisutnim na ulicama grada.\nTest koji je sproveo Kraljevski koledž u Londonu u julu 2016. godine pokazao je da bi jedna od tih klupa mogla eliminisati do 87% gasova koje filtrira. Airlabs tehnologija može se primeniti i na industrijsku zonu, za borbu protiv zagađenja iz fabrika.\nSofi Pauer je generalna direktorka kompanije i ona objašnjava: „Nedavne studije pokazuju da čak i ako bismo smanjili potrošnju dizel goriva u Londonu sa 50% na 10% i dalje bi postojala područja na kojima bi bilo azot dioksida više od preporučene količine po podacima Svetske zdravstvene organizacije. Mi odavno usavršavamo ovaj sistem i mislim da bi bilo veoma dobro imati ga u školama, bolnicama, javnom prevozu i drugim mestima gde ljudi nesvesno apsorbuju veoma veliki broj štetnih materija svaki dan“.\nSviće u Londonu. Dok se oko britanske prestonice saobraćaj usporava, a zastoj povećava, Romen Lakomb počinje da radi. Osnivač pariskog startup projekta Plume Labs koristi Flow, uređaj koji prati kvalitet vazduha i koji omogućava praćenje zagađenja u zatvorenom i na otvorenom prostoru. Ovaj mali metalni uređaj registruje sve, od čestica i gasova do hemikalija koje se koriste u kući. Ta informacija je već sama po sebi korisna, ali dodatna aplikacija za mobilne uređaje ide korak dalje sinhronizujući se sa uređajima drugih korisnika kako bi se dobila aktualizovana mapa zagađenja vazduha. Najviše izložena zona obeležena je crvenom bojom, dok su manje kontaminirana područja obeležena žutom i belom bojom.\nPlume Labs je takođe napravio aplikaciju za određivanje kvaliteta vazduha koja pruža informacije o tome tokom celog dana. Ideja je da korisnici mogu da planiraju svoje aktivnosti, kao što su odlazak na trčanje u park, izbegavajući delove sa visokim stepenom zagađenja. Lakomb smatra da ova informacija nije korisna samo za građane, već i za organe nadležne za sprovođenje politike o zaštiti životne sredine.\n„Razmislite o Vikipediji, na primer, ogromnoj enciklopediji koju održavaju njeni korisnici“, kaže Lakombe. „Pa, trudimo se da uradimo to isto, ali sa vazduhom koji udišemo. Prikupljanjem podataka od naših korisnika dobijamo nivo zagađenja u gradu, a tako možemo napraviti mapu sa više i manje zagađenim područjima, koja se ažurira u realnom vremenu i koja može da pomogne građanima da izbegnu najviše kontaminirane lokacije i da sačuvaju svoje zdravlje. To može biti zanimljiva opcija za one koji donose i sprovode zakone, za gradonačelnike i njihove timove.“\nPrema podacima Svetske zdravstvene organizacije, 12,6 miliona ljudi je umrlo u 2012. godini zbog uzroka povezanih sa zagađenjem, jer žive i rade u nezdravom okruženju, što predstavlja skoro četvrtinu svih smrtnih slučajeva u svetu.\nU januaru ove godine, gradonačelnik Londona, Sadik Kan, prvi put je izdao upozorenje zbog ozbiljnog zagađenja vazduha. Nedostatak vetra doveo je do toga se emisija gasova iz jugoistočne Engleske koncentriše oko glavnog grada. Istraživači sa Kraljevskog koledža obeležili su takav vazduh crnom etiketom, označivši tako najviši stepen zagađenja, savetujući ljude da se ne bave sportom i da ne vežbaju van svojih domova. Do uznemirujućeg nivoa zagađenja koji je registrovan došlo je zbog kombinacije zagađenja u saobraćaju i sagorevanja drveta.\nPrevod: Katarina Kosović, iSerbia


Brnabić: Pozdravljam odluku o ukidanju mera Prištine - Informer\nPremijerka Srbije Ana Brnabić pozdravila je danas odluku Prištine da ukine mere koje su ometale ulaz srpske robe na Kosovo i Metohiju.\n"Pozdravljam tu odluku, radosna sam zbog nje, mislim da je to dobra odluka za Albance na Kosovu i Metohiji, Srbiju i ceo region", rekla je Brnabićeva prilikom posete Požegi.\nKako je dodala, potrebno je nekoliko dana kako bi se videlo da je odluka o ukidanju mera i implementirana.\n"Da vidim da ne smisle neku administrativnu prepreku opet za to", rekla je premijerka i dodala da ako odluka bude implementirana, onda je to fenomenalna vest za sve.\nkosovoonline | Subota, 06. 06. 2020.\nBeograd Priština ukidanje Ana Brnabić mere reciprociteta


Gradski centar za socijalni rad Obrenovac\nNaslovna » Porodica » Porodični informator » Gradski centar za socijalni rad Obrenovac\nOva vrsta pomoći namenjena je ljudima koji nemaju dovoljno sredstava za život. Postoje osobe koje su trajno materijalno ugrožene, a u nekim situacijama, kao što su elementarne nepogode ili teška bolest, materijalna pomoć zatreba i ljudima koji inače imaju od čega da žive.\nMaterijalna pomoć ima dva izvora: državni i lokalni.\nMaterijalna pomoć koju finansira Republika (na primer, novčana socijalna pomoć ili dodatak za tuđu negu i pomoć) dostupna je svim građanima koji zadovoljavaju uslove. Takva pomoć predviđena je zakonom i nju mogu dobiti svi, bez obzira na to gde u Srbiji žive.\nSa druge strane, gradovi i opštine sami određuju koje će vrste pomoći davati. Obroci u narodnim kuhinjama i naknada troškova sahrane za najsiromašnije građane među najčešćim su oblicima lokalne materijalne pomoći širom Srbije.\nMaterijalna pomoć porodici i deci\nNeke kategorije stanovništva, kao što su deca, mladi, trudnice i majke s malom decom, dobijaju posebnu vrstu materijalne pomoći i ostvaruju neke povlastice i kada nisu materijalno ugrožene. U ovu vrstu pomoći spadaju, na primer, roditeljski dodatak i povlastice pri putovanju za decu i omladinu.\nPomoć osobama koje ne mogu da se brinu o sebi\nLjudi koji zbog različitih razloga ne mogu da se brinu o sebi, na primer, ne mogu da se kreću, jedu, obavljaju kućne poslove ili fiziološke potrebe bez tuđe pomoći, imaju pravo na fizičku i stručnu pomoć, koja im se ponekad može pružiti u njihovim kućama, nekad u ustanovama za dnevni boravak, a nekad samo ako su trajno smešteni u specijalizovane ustanove, domove.\nČesto oni koji imaju ovakve probleme nisu u poziciji ni da zarade za svoje potrebe, pa im je istovremeno potrebna i materijalna pomoć.\nZaštita žrtava nasilja, zlostavljanja i zanemarivanja…>>\nbeograd centar obrenovac organ starateljstva socijalno za socijalni rad 2015-02-12\nPrethodni: Gradski centar za socijalni rad Palilula\nSledeći: Gradski centar za socijalni rad Novi Beograd


Ambasada Republike Srbije u Abu Dabiju obaveštava građane Srbije da je predsednik Republike Srbije Aleksandar Vučić doneo odluku o raspisivanju izbora za poslanike Narodne Skupštine, koji će biti održani 26. aprila.\nZa birače koji imaju boravište u inostranstvu Ministarstvo državne uprave i lokalne samouprave izdalo je obaveštenje o ostvarivanju biračkog prava koje možete preuzeti OVDE\nDržavljani Srbije sa biračkim pravom podnose zahtev za glasanje u inostranstvu preko Diplomatsko-konzularnog predstavništva Srbije najkasnije pet dana pre zaključenja jedinstvenog biračkog spiska, odnosno do ponoći 04. aprila 2020. godine.\nLice koje je državljanin Republike Srbije i ima prebivalište u Republici Srbiji a nije upisano u jedinstveni birački spisak neophodno je da najpre podnese zahtev za upis u jedinstveni birački spisak i da isti bude procesuiran kroz aplikaciju jedinstvenog biračkog sistema. Tek pošto nadležni organ donese rešenje o upisu u navedeni spisak, onda se može primiti, odnosno procesuirati zahtev za glasanje u inostranstvu.\nUvid u birački spisak možete da pogledate NA OVOM LINKU\nPovezane teme: izbori 2020 Srbija Ambasada Republike Srbije u UAE glasanje birački spisak


Završena sednica, nastavak sutra\nSednica Skupštine Srbije je završena za danas. Predsednica parlamenta Maja Gojković saopštila je da se nastavlja sutra poslaničkim pitanjima, u 10.30.\nVučić, Stefanović i Đurić na sedni Srđan Ilić)\nPredsednik je rekao da će i sutra doći u skupštinu i da će, ako bude potrebno, ostati i do ponoći.\nNa današnjoj, dugo očekivanoj, sednici Skupštine posvećenoj Kosovu predsednik Srbije Aleksandar Vučić je istakao da ne može govoriti o planu za rešenje kosovskog pitanja, ne samo zbog otkrivanja pregovaračkih pozicija, već i zato što bi trebalo postaviti pitanje kakav je plan Albanaca i zapadnih sila jer smo mi, kako je rekao, manji igrači od svih njih.\nDeo opozicije okupljen oko Saveza za Srbiju nije prisustvovao današnjoj sednici, kao ni poslanici DSS i Zoran Živković, uz obrazloženje da je tema Kosova zloupotrebljena i da je dijalog i parlamentarizam u Srbiji urušen. Sam početak današnje sednice obeležio je sukob između članova Dveri koji su „dočekali“ predsednika Srbije Aleksandra Vučića i Vojislava Šešelja iz Srpske radikalne stranke, kada je vozilo sa Šešeljem izguralo poslanike Dveri.\nSednica je počela nešto posle 16 časova kada je predsednik Aleksandar Vučić ušao u skupštinsku salu dočekan gromoglasnim aplauzom.\nPredsednikovom obraćanju prisustvovali su premijerka Ana Brnabić, ministri u Vladi Srbije, direktor Kancelarije za Kosovo i Metohiju Marko Đurić, kao i privredno-politički predstavnici Srba sa Kosova i predstavnici diplomatskog kora.\nSa skupštinskog balkona obraćanje su sučali predstavnici Srpske liste, među kojima je bio potpredsednik Milan Radoičić, kojeg kosovski pravosudni organi sumnjiče za umešanost u ubistvo Olivera Ivanovića, što predstavnici vlasti u Beogradu vide kao politički montirane optužbe. Poslanici su odlučii da će rasprava trajati deset sati.\nNa samom početku svog obraćanja govorio je o tome da mu je posao da kaže istinu „ponekad gorku“ i „ponekad neprijatnu“.\n„Težak nacionalni poraz“\nU toku govora odnosno, kako je najavljeno, usmenog podnošenja izveštaja o Kosovu, Vučić je naveo, između ostalog, da „nam se desio težak nacionalni poraz“ i da je toga bio svestan i pre sedam godina kada je došao na vlast sa, kako je rekao, željom da se uhvati u koštac i da izvuče za narod na Kosovu najviše što može i da se nije odlučio za nastavak laži i samoobmana.\nVučić je rekao i da normalizacija odnosa Beograda i Prištine može ići samo u dva slučaja – postizanju sporazuma da je Kosovo nezavisna država i razgraničenju, koje je, kako je rekao, kao ideja potpuno propalo.\nO samom toku pregovora s Prištinom nije bilo mnogo govora. Govorio je o potezima Prištine koji su doveli do prekida dijaloga, a naglasio da je najveća važnost dijaloga u tome što je očuvao mir.\nPreko dijaloga Vučić je došao i do najave sukoba, govoreći da je pitanje „dana i meseca“ kada će Albanci da napadnu Srbe jer, kako je rekao, Albanci ne mogu da podnesu zamrznut konflikt.\nRasprava bez rasprave\nIako je najavljeno da će nakon Vučićevog izveštaja biti rasprave, suštinske diskusije u skupštinskoj sali nije bilo.\nPoslanici dela opozicije koji bojkotuju sednice parlamenta danas su obrazložili odluku da ne prisustvuju ni današnjoj posebnoj sednici o Kosovu, navodeći uverenje da sednica nije sazvana radi istinske debate i izveštaja o pregovorima, već da bi se poslanici opozicije vratili u skupštinske klupe, kao i da nisu prestali razlozi zbog kojih su započeli bojkot sednica.\nTako je Vučićevo obraćanje i izveštaj o Kosovu uglavnom dobio reči podrške i saglasnosti.\nPoslanik Jedinstvene Srbije Dragan Marković Palma je rekao da je Vučićevo izlaganje bilo „transparentno kao i posle svakog sastanka sa predstavnicima Prištine“:\n„Na Kosovu je Srbima bilo mnogo gore i teže pre nego što ste došli. Nikada veće jedinstvo nije postojalo između crkve, vojske, policije, naroda i vlasti nego sada“, naveo je Marković.\nPoručio je Vučiću da je sve što on radi dobro za Srbiju i da će JS glasati za Izveštaj o KiM ako bude na glasanju.\n„Mi dajemo visoku ocenu za sve ovo što se radi u Srbiji“, ocenio je Marković.\nJovanović: Vučić će biti žigosan šta god da uradi\nPoslanik Liberalno-demokratske partije Čedomir Jovanović je upitao da li su Srbiji potrebne više ovakve sednice.\n„Jedini smisao ove sednice je naš nacionalni poraz. Naše nesrećno, jadno Kosovo je takvo zbog nas ovde u Beogradu, a ne zbog naroda koji je dole ostao da živi. Sedam godina ste na vlasti, za tih sedam godina smo izgubili vreme u kojem smo makar mogli da postanemo pristojan narod“, rekao je Jovanović.\nRekao je Vučiću da posle njegovog govora vidi „da smo mi sami, i Vlada i poslanici i partije i narod“, a i Vučić kao predsednik.\n„Mi smo poslednja politička generacija u ovom društvu koja će ili staviti tačku na ovo političko raspadanje ili staviti tačku na ideju srpskog naroda o državi“, naveo je Jovanović.\nPoručio je Vučiću i da mora da nastavi pregovore i da će biti žigosan šta god da uradi.\nLider Srpske radikalne stranke je ocenio da je Vučić kao vlast nasledio vrlo loše stanje i predložio mu da kao taktički menaver traži podršku vlade za svaku odluku da bi tokom pregovora mogao da koristi argument da mu je za pojedine odluke potreban pristanak Vlade.\nĐorđe Milićević iz SPS je rekao da „istina mora da bude osnov u iznalaženju rešenja za Kosovo i da poslanici moraju da pruže punu podršku predsedniku, Vladi i predstavnicima Srba s Kosova.\n„Moguć je dijalog ako ukinu takse. Govorili ste (Vučić) iskreno i odgovorno, kao i uvek do sada“, poručio je Milićević.\nPoslanik Saveza vojvođanskih Mađara Balint Pastor tražio je od Vučića da učini sve kakao bi došlo do kompromisnog rešenja s Prištinom i naveo da će SVM biti partner narednih godina u donošenju „iskrenih i hrabrih odluka“.\n"Učinite sve što je u vašoj moći da nekako dođemo da kompromisnog rešenja i da bude mirno", rekao je Pastor Vučiću.\nOn je rekao i da zna da to ne zavisi samo od Vučića.\nŠef poslaničke grupe Srpske napredne stranke Aleksandar Martinović rekao je Vučiću da nije sam i da ima podršku Srpske napredne stranke.\n"Nije vreme da Srbi budu avanturisti i da se lupaju u junačke grudi, jer Srbija više nema naroda za bacanje", naveo je Martinović.\nDanašnja sednica je trajala do 22 časa, pa je tako potrošeno šest od predviđenih deset časova za trajanje posebne sednice o Kosovu.\nSama sednica počela je incidentom kada je vozilo sa predsednikom Srpske radikalne stranke (SRS) Vojislavom Šešeljem izguralo poslanike Dveri koji su ispred parlamenta došli da sačekaju predsednika Srbije Aleksandra Vučića.\nDanašnjoj sednici su prisustvovali, pored poslanika vladajuće većine iz Srpske napredne stranke, Socijalističke partije Srbije, Jedinstvene Srbije, Pokreta socijalista, Socijaldemokratske partije Srbije, Partije ujedinjenih penzionera, Saveza vojvođanskih Mađara, Stranke pomirenja i pravde i Narodne seljačke stranke i deo opozicije.\nSednici prirustvovali i poslanici Srpske radikalne stranke, Liberalno demokratske partije, Lige socijaldemokrata Vojvodine i Stranke moderne Srbije.\nBili su prisutni i Đorđe Vukadinović iz poslaničke grupe Pokret za spas Srbije-Nova Srbija, i samostalni poslanik Miladin Ševarlić koji je došao u narodnoj nošnji.\nOsim usmenog izveštaja predsednika Vučića, pred poslanicima je i Izveštaj Kancelarije za KiM za period 2013-2019 o pregovorima između Beograd i Prištine je objavljen pre nekoliko dana.\nDirektor Kancelarije za KiM Marko Đurić odbacio je kritike opozicije o Izveštaju poput ocene predsednika Narodne stranke Vuka Jeremića da Izveštaj „ogoljava površnost i nemar koji ova vlast već godinama iskazuje po pitanju Kosova, pogotovo u kontekstu pregovaračkog procesa".\nIpak, u Izveštaju se ne navodi o čemu se zapravo pregovaralo prethodnih godina, nije objašnjeno promovisanje pa potom odustajanje od „razgraničenja“ kao modela za rešavanje kosovskog pitanja – u delu o pregovorima navedeno je samo ono što je i dosad javnosti bilo poznato.\nStari projekti na Kosovu, iako plaćeni, stoje nezavršeni dok odgovornih za nenamensko korišćenje sredstava svih građana, i pored zvaničnih podataka o zloupotrebama - nema.\nO zloupotrebama novca građana Srbije koji je odlazio na Kosovo otkrio je Insajder u dva serijala Patriotska pljačka 2012. i 2014. godine.\nIzveštaj Anketnog odbora o zloupotrebama sredstava iz budžeta Srbije, namenjenih najugroženijima na Kosovu, u periodu od 2000. do 2012, usvojen je na sednici Odbora u aprilu 2014. godine. U tom dokumentu su praktično potvrđene činjenice iznete u serijalu Insajdera „Patriotska pljačka. Iako je prošlo pet godina od njegovog usvajanja, on se nikada nije našao pred poslanicima.


ZEMUN POZIVA NA PRVI SALON VINA U MADLENIJANUMU - Wine Drop\nAutor: Admin 05.05.2022\nNa premijernom izdanju Zemunskog salona vina u subotu će se predstaviti pedesetak vinarija iz Srbije i inostranstva\nU Zemunu će se 7. maja u Madlenijanumu održati 1. Zemunski salon vina. Na premijernom izdanju dešavanja u ovom lepom prostoru učestvovaće, kako najavljuju organizatori, pedesetak vinarija iz Srbije i inostranstva, a neki od njih će se u Zemunu prvi put predstaviti na srpskom tržištu.\nDogađaj će obeležiti i sveobuhvatni spoj umetnosti i vina, kroz postavku radova umetnika Kristine Pirković, Vasilise Ivanović, Teodore Stojanović, Lidije Martinović, Zorana J. Dobrotina, Stojana Milanova, Ljubomira Lackovića i Zorana Mojsilova,a, a koja očekuje postioce koji posete ovaj multimedijalni prostor u centru Zemuna. Salon će imati i muzičku pratnju u vidu seta DJ Dujeta.\nUlaznice, zajedno sa Riedel čašom za degustiranje vina, staju 1.500 dinara a mogu se kupiti na ulazu u Madlenijanum. Događaj će trajati od 14 do 20 časova, a ceo projekat je nastao kao rezultat saradnje Društva Vinodeljstvo i Prostora Moljac, galerije savremene umetnosti.


Aktivisti SNS u direktnoj komunikaciji sa stanovnicima Margite - eVršac\nFunkcioneri i aktivisti opštinskog odbora Srpske napredne stranke Plandište organizovali su štand u naseljenom mestu Margita i tom prilikom razgovarali su sa mnogobrojnim meštanima ovog naseljenog mesta.\nSvi prisutni građani imali su priliku da razgovaraju sa predsednikom OO SNS Jovanom Repcom, kao i sa njegovim saradnicima, kako bi se direktno informisali o svim važnim i aktuelnim temama.\nInteresovanje građana za program, rad i planove Srpske napredne stranke,kao i za rad opštinskog odbora Plandište bilo je veliko. Ovo je odlična prilika da saslušamo sve naše sugrađane, da uvidimo njihove ideje i sugestije i predloge kako da unapredimo našu Opštinu Plandište, da porazgovaramo o problemima koji postoje i kako da iste rešimo u što kraćem roku. Organizovanjem ovakvih štandova nastavljamo dobru praksu prisustva među građanima, izjavio je predsednik OO SNS Jovan Repac.\nOn je istakao da mu je posebno drago što građani hvale direktnu komunikaciju, obzirom da se samo direktnim kontaktom mogu pronaći najbolja rešenja, da napredujemo kao društvo.\nZahvalan sam svim meštanima naselja Margita koji su došli u ovolikom broju, što jasno pokazuje da je politika Srpske napredne stranke na čelu sa predsednikom Aleksandrom Vučićem ima veliku podršku u narodu, da građani prepoznaju napredak, rad i trud koji ulažemo za bolje sutra svih, rekao je Repac.\nOvom prilikom aktivisti OO SNS Plandište svim prisutnima podelili su prigodni promotivni materijal, kao mali znak pažnje i zahvalnosti.


Full Version: Da li ste u vezi s momkom koji je još uvek klinac?\nDa li ste u vezi s momkom koji je još uvek klinac? By: TanjicA Date: Jun 22, 2012, 18:23:22\nOdg: Da li ste u vezi s momkom koji je još uvek klinac? By: andjela89 Date: Avgust 04, 2013, 14:59:27\nOdg: Da li ste u vezi s momkom koji je još uvek klinac? By: kris111 Date: Avgust 07, 2013, 08:31:33\nOdg: Da li ste u vezi s momkom koji je još uvek klinac? By: jocki Date: Oktobar 19, 2013, 15:34:25\nOdg: Da li ste u vezi s momkom koji je još uvek klinac? By: drveverica Date: Februar 01, 2016, 18:06:51\nOdg: Da li ste u vezi s momkom koji je još uvek klinac? By: rastafariperlica Date: April 14, 2016, 17:29:22


Opština Budva je formirala Koordinaciono tijelo za praćenje turističke sezone u Budvi, te su se svi prisutni saglasili da na budućim sastancima formiranog tijela prisustvuje i koordinator ispred Uprave za inspekcijske poslove, kako bi se blagovremeno reagovalo u cilju rješavanja problema na terenu, u skladu sa nadležnostima lokalnih organa i UIP-a.\nNamjera obje institucije je da se što spremnije dočeka sezona i obezbijedi zakonito funkcionisanje svih subjekata koji su predmet nadzora, što će se postići intenzivnijom saradnjom između Opštine Budva i UIP-a, koja je danas dogovorena.\nImajući u vidu epidemiološku situaciju usljed virusa covid-19, na sastanku je usaglašeno da treba imati razumijevanja za turističke poslenike, te da će Uprava za inspekcijske poslove djelovati preventivno, a ukoliko se ponove nepravilnosti onda će se primjenjivati represivne mjere.\nPredsjednik Opštine Budva, g. Carević, najavio je da će postupajući inspektori Uprave za inspekcijske poslove tokom jula i avgusta imati punu podršku lokalne samouprave, te da će vršiti kontrole zajedno sa komunalnim inspektorima kako bi se uspostavio kvalitetan sistem funkcionisanja i sezona okončala uspješno.\nDirektor Uprave za inspekcijske poslove, g. Harasani je izrazio zadovoljstvo zbog ovog sastanka, koji je protekao u jednom prijateljskom i prijatnom ambijentu i najavio nastavak lijepe saradnje tokom ljetnje turističke sezone, za koju se nada da će biti uspješnija od očekivanih projekcija.


Načelnik opštine Pale Boško Jugović rekao je da je mural posvećen doktoru Laziću najmanje što su Paljani mogli da učine, te pohvalio umetnika Mladena Savića koji je naslikao mural, kao i Savet mladih koji je to inicirao, obezbedio uslove i nabavio materijal, prenosi Srpskainfo.\n– Mural treba da bude posvećen ne samo doktoru Laziću nego svim doktorima koji su stajali na braniku otadžbine, spašavali ranjenike i dali veliki doprinos za stvaranje Republike Srpske – naglasio je Jugović.\nPredsednik Saveta mladih Pale Kristina Kovač rekla je da se nada da će građani Pala biti ponosni što se mural posvećen doktoru Miodragu Laziću nalazi u ovoj lokalnoj zajednici.\nOna je istakla da je ova nevladina organizacija želela da oda priznanje za sve ono što je doktor Lazić uradio za srpski narod u odbrambeno-otadžbinskom ratu.\nPredsednik Skupštine Savjeta mladih Luka Cicović zahvalio je stanovnicima stambene zgrade koji su dali saglasnost za oslikavanje murala na zgradi.\nRatni hirurg Miodrag Lazić (65) preminuo je 14. aprila u Nišu od posledica virusa korona.\nNE NASEDATI NA PROVOKACIJE Dostojno čuvati sećanje na doktora Lazu\nODAVANJE POŠTE VELIKOM ČOVEKU Upućena inicijativa da se ulica u Banjaluci nazove po doktoru Laziću


Konačno rasterećenje: Carinski terminal se seli iz Bosanske Gradiške\nUIOBiH Sve bi trebalo biti završeno do kraja mjeseca\nNačelnik Odjeljenja za komunikacije UIO Ratko Kovačević rekao je da je sve već spremno za preseljenje\nVelike gužve na prijalazu\nPreseljenje carinskog terminala iz centra Bosanska Gradiške na novu lokaciju na auto-putu Banjaluka-Gradiška bit će obavljeno do kraja oktobra, rečeno je Srni u Upravi za indirektno oporezivanje (UIO) BiH.\n- Efekti su višestruki - od boljih uslova za rad carinske službe, špeditere i prijevoznike do smanjenja gužvi u Bosanskoj Gradišci, bržeg protoka saobraćaja i niza drugih pogodnosti. To će rasteretiti Gradišku, jer neće biti potrebe da centar grada bude konstanto blokiran velikim brojem kamiona koji čekaju za uvozno ili izvozno carinjenje robe, već će se sve odvijati na lokaciji novog carinskog terminala van grada - naglasio je Kovačević.\nGranični prijelaz i novi carinski terminal Bosanska Gradiška trenutno se nalazi u centru grada zbog čega se stvara velika gužva, posebno zato što je to jedini prijelaz na sjeveru BiH koji ima sve potrebne inspekcijske kontrole za promet svih vrsta robe, uključujući i robu životinjskog i biljnog porijekla.\nNovi granični prijelaz i carinski terminal Bosanska Gradiška izgrađen je na trasi auto-puta Banja Luka - Bosanska Gradiška i na njemu će uskoro biti omogućeno carinjenje i špediterski poslovi.\n- Onog trenutka kada bude završen i pušten u saobraćaj novi most preko rijeke Save kamioni više uopće neće prolaziti kroz grad - istakao je Kovačević.\nIzgradnja novog carinskog terminala i graničnog prijelaza Bosanska Gradiška počela je 2014. godine, a u njega je UIO uložila 24 miliona KM.\nCarinski terminal i granični prijelaz prostire se na površini od 110.000 metara kvadratnih, a nakon završetka radova pribavljena je i upotrebna dozvola.\nU sklopu novog carinskog terminala i prijelaza nalaze se centralni objekt carine i granične policije, objekti za kontrolu putnika i teretnog saobraćaja na izlazu iz BiH, detaljan pregled vozila, fitosanitarne inspekcije, veterinarske inspekcije i carinske ispostave, te špediterski blok i kontrolne kabine.\nNa novom carinskom terminalu i prijelazu nalazi se i restoran, te javni toaleti.\nKamen temeljac za most na Savi kod Bosanske Gradiške položen je 11. oktobra, a rok za izgradnju je 30 mjeseci.\nBosanska Gradiška UIO Carinski terminal\nDanas i zvanično počinje izgradnja mosta preko Save između BiH i Hrvatske\n"Avaz" na licu mjesta / Ekipe već počele graditi most na Savi\nUz pjesmu i igru ispratili staru godinu\nPolovnu odjeću kupuju ljekari, advokati, sudije


Kijev odbija direktne pregovore sa separatistima\nUkrajinski premijer Arsenij Jacenjuk (arhivski snimak)\nŠef ruske diplomatije Sergej Lavrov pozvao je ukrajinsku vladu da održi direktne pregovore sa separatistima kako bi se okončao sedmomesečni konflikt, ali je Kijev odmah odbacio tu ideju.\nU današnjem govoru u Dumi, donjem domu ruskog parlamenta, Lavrov je pozvao na uspostavljanje “stabilnih kontakata” izmedju Kijeva i proruskih pobunjenika u istočnoj Ukrajini, kako bi se postigli “medjusobno prihvatljivi dogovori.”\nLavrov je optužio, kako je rekao “stranu rata” u Kijevu da pokušava da isključi separatiste iz procesa pregovora i primora Zapad da Rusiju uključi u konflikt – što su potezi koje je nazvao “apsolutno kontraproduktivnim i provokativnim”, i osudjenim na neuspeh.\nMedjutim, u Kijevu je ukrajinski premijer Arsenij Jacenjuk izjavio da njegova vlada neće voditi pregovore sa, kako je naveo, “ruskim teroristima”. On je pozvao Rusiju da se pridržava sporazuma o prekidu vatre postignuog izmedju predstavnika ukrajinske vlade i separatista početkom septembra.\nJacenjuk je optužio rusku vladu da drži kao taoce stanovništo istočnih ukrajinskih regiona Donjeck i Lugansk i da “situaciju vodi ka humanitarnoj katastrofi.”


Zanimljivosti - Страница 16 од 17 - Zanimljivosti o automobilima\nKompjuterske igre povećavaju rizik od nezgode na putu\nArmija ljubitelja kompjuterskih igara koje simuliraju auto trke stalno raste, tako da su istraživanja na temu rizika kojima su izloženi virtualni trkači u realnoj vožnji morala da se pojave. U istraživanjima koja su sprovedena u Evropi na inicijativu jednog od vodećih svetskih proizvođača guma Continental učestvovalo je više od 2000 vozača. U konačnom izveštaju je… Pročitaj više Kompjuterske igre povećavaju rizik od nezgode na putu\nDva nemca obišla kontinent koristeći isključivo energiju vetra\nNemci, Stefan Simmerer i Dirk Gion, postavili su tri Ginisova rekorda, a u tome im je pomoglo električno vozilo koje su napravili i simbolično nazvali Wind Explorer. Ovaj dvosed energijom se napajao pomoću vetro-turbina koje su ovi mladići postavljali pre spavanja kako bi napunili baterije automobila. Ako bi im u toku dana ponestalo energije, za… Pročitaj više Dva nemca obišla kontinent koristeći isključivo energiju vetra\nPrethodna strana Strana 1 … Strana 16 Strana 17 Naredna strana


Nasumičnim testiranjem do realne slike | Nova Ekonomija\nNasumičnim testiranjem pet hiljada ljudi koji nemaju simtome koronavirusa češke vlasti žele da dođu do procene koliki je realan broj zaraženih među evropskom populacijom, prenosi Radio Slobodna Evropa.\nTo je saopštio zamenik ministra zdravlja Češke Roman Primula, navodeći da bi testiranje obuhvatalo građane Praga ali i istočnog dela zemlje koji je već dve nedelje u karantinu. Test će se se zasnivati na traženju antitela kako bi se detektovao virus.\n"Obezbedili smo 22 hiljade testova. Želimo da znamo koliko ljudi je zaista inficirano", naglasio je češki zvaničnik.\nU Češkoj je do sada registrovano tri i po hiljade zaraženih, a 39 osoba je umrlo od koronavirusa. Vanredno stanje u ovoj zemlji proglašeno je 11. marta, a prema poslednjim najavama izvesno je da će biti produženo do 11. maja.


Le Monde: "Simboličko Kosovo izvozi međuversku harmoniju" | KoSSev\nIzvor: Kosovsko ministarstvo spoljnih poslova/Le Monde\n(Tekst je izvorno preuzet sa sajta kosovskog minsitarstva spoljnih poslova i lektorisan je)\nPrestižni francuski list "Le Monde" objavio je danas izveštaj sa međunarodne međuverske konferencije održane na Kosovu u maju ove godine. Le Monde izveštava o mnogim govornicima na konferenciji koji ovu inicijativu nazvali stub javne diplomatije Kosova. Prenosimo vam u celini objavljen tekst u dnevnom listu "Le Monde".\nU hotelu na trgu Majke Tereze, 200 učesnika iz celog sveta slušalo je reči predsednice Kosova Atifete Jahjagae koja je otvorila konferenciju. U prisustvu predstavnika verskih grupa na Kosovu, ona je ukazala na mir i jedinstvo koji su mogli da iznenade mnoge prisutne. Tako je pravoslavni iguman Sava Janjić istakao da "vera nije igrala nikakvu ulogu u izazivanju rata koji je bio krvav na Kosovu". Poglavar islamske zajednice na Kosovu Ejup Ramadani, pozvao je na "iskorenjivanje ekstremizma, gde god da se krije". Glavni sveštenik na Kosovu Dr. Don Ljuš Đerđi - predstavnik katoličke zajednice, jedne male zajednice, ali sastavnog dela albanskog naroda, rekao je da "niko nije uspeo da slomi versko jedinstvo u zemlji, vrednost koju Kosovo treba da izvozi".\nU zaključnom delu ove sesije, bivši glavni rabin Norveške i bivši izraelski zamenik ministra Majkl Melkr (Michael Melchior), podelili su sa učesnicima svoja - jedna od najmoćnijih iskustva u oblasti međuverskog dijaloga. U 2014, dok se pripremao za jevrejski praznik Jomkipur (Yom Kippur) u Izraelu, dobio je informaciju da se ekstremisti pripremaju da izazovu pobunu među jevrejima i muslimanima, koristeći poklapanje datuma za praznik Kurban bajram - s jedne strane posta, i svečanosti sa druge. Saznavši za ovu pretnju, kontaktirao je lokalne imame, sa kojima su zajedno uspeli da spreče krvoproliće. U zaključku, rabin Melkr je rekao da su "vere najveća NVO na svetu".\nPosebnost ove konferencije bila je fokusiraju na pronalaženje rešenja u borbi protiv mržnje na Internetu. Izvršni direktor za politike proizvoda na Fejsbuku, Monika Bikrt (Monika Bickert), imala je sveobuhvatnu prezentaciju o strategijama najveće društvene mreže na svetu u ovoj oblasti. Ona je u svom izlaganju govorila na koji način mladi ljudi mogu da postanu aktivisti mira - pod vođstvom zamenika ministra spoljnih poslova Petrita Seljimija. U stvari, ovaj događaj je jedan od stubova "digitalne diplomatije" Kosova koje želi da model sekularnog društva sa muslimanskom većinom prenese širom sveta..\nMale grupe mladih aktivista bili su deo rasprave, kao oni iz francuskog udruženja "Coexister" ("Suživot") i koji su došli na Kosovo da dele svoja iskustva sa mladim i drugim akterima, uključujući i veliki broj Amerikanaca. Među pitanjima našlo se i ono o ulozi i odgovornosti medija u smislu znanja i prezentacije koje čine religije. Stoga treba napomenuti da procena posvećenosti medija u ovoj oblasti nije uvek bila povoljna za "četvrtu vlast". Važna tema za njih je da se spreče ekstremisti u pronalaženju argumenata za 'svoju stvar'.\nLink sa tekstom: http://www.lemondedesreligions.fr/actualite/le-symbolique-kosovo-organise-sa-4e-conference-interreligieuse-01-07-2015-4841_118.php


Hrapović: Ukidanje mjera očekujem u drugoj polovini maja – Borba\nHrapović: Ukidanje mjera očekujem u drugoj polovini maja\nOdgovor Crne Gore, njenih građana, kako onih koji žive ovdje, tako i onih koji su van granica, u vrijeme borbe protiv virusa korona vrijedan je istinskog divljenja, istakao je u intervjuu za Dnevne novine ministar zdravlja Kenan Hrapović. Takođe, nadležni su znali da Crna Gora ima odgovorne i vrijedne profesionalce u sistemu zdravstva, pa je u prethodnom periodu uloženo mnogo u nabavku savremene medicinske opreme, rekonstrukciju i adaptaciju radnih prostora, kao i edukaciju medicinskog kadra.\n“Vjerujem da bi drugu polovinu maja mogli dočekati sa postepenim ukidanjem nekih mjera. Opet kažem, to šta ćemo raditi u drugoj polovini maja zavisi od našeg ponašanja juče, danas, sjutra i svih narednih dana. Iako najveći dio crnogorskih građana poštuje mjere i preporuke Ministarstva zdravlja, na čemu sam im posebno zahvalan, postoji jedan dio koji odbija da prihvati da je rizično ponašanje u ovim danima nešto što nas sve skupa dovodi u veliku opasnost”, rekao je Hrapović.\nU Velikoj Britaniji više od 10.000 preminulih od koronavirusa\nStručnjaci najavljuju oštrije mjere u Sjevernoj Koreji, Kim Džong Un odbija da nosi masku


Nemci objavili koja im zanimanja nedostaju › Made-in-Germany.rs\nU Nemačkoj je manjak radnika u sferi prirodnih nauka i tehnologije dostigao novi rekord, a dodatno je porasla potreba i za kvalifikovanim radnicima u prirodno-tehničkim zanimanjima, saopštava Institut za nemačku ekonomiju iz Kelna (IW).\n– Nemačkim preduzećima je u oktobru nedostajalo 337.900 radnika u oblastima matematike, informatike, prirodnih nauka i tehnike, što predstavlja rekordan nivo i porast od 6 posto u poređenju sa oktobrom prošle godine – navodi se u najnovijoj analizi IW-a.\nStručnjaci se slažu da ovakav drastičan manjak radne snage neće biti moguće pokriti isključivo uvozom radnika iz drugih zemalja, već rešenje problema vide u ulaganju dodatnih napora u obrazovne programe.\nU Nemačkoj je u novembru ostalo nepopunjeno ukupno 1,24 miliona slobodnih radnih mesta, što je najviši nivo ikada zabeležen u ovoj zemlji.\nNemci traže kvalifikovane negovatelje iz Srbije\nOd MiG na 28/11/2018 / AKTUELNO / Ostavite komentar


Objavljeno 13.03.2014. u 11h\n„Investicije su na najnižem nivou u poslednjih 10 godina“, kaže zamenik predsednika Demokratske stranke i predsednik Vlade Vojvodine Bojan Pajtić. On smatra da su se rezultati aktuelne vlasti odrazile na sve vitalne segmente – standard i kupovnu moć stanovništva, dolazak investitora, razvoj privrede. U borbi za bolju i jaču Vojvodinu ne odustaje, već poručuje da je Demokratska stranka spremna da reši načinjene greške i nastavi da radi tamo gde je razvoj zaustavljen.\nOpšti utisak u kampanji je da su izbori na koje ćemo izaći za nekoliko dana, veoma važni. Da li mislite da građani Srbije, Vojvodine treba vrlo ozbiljno da shvate zadatak koji ih očekuje u nedelju 16. marta ?\nBojan Pajtić: Izbori su po definiciji ozbiljna stvar, a posebna okolnost koja prati ove parlamentarne izbore, jesu nametnuta napetost i atmosfera straha i pritiska. Problem je i to što danas zbog straha koji postoji među ljudima, rekordnih 30% građana kaže da će glasati, ali se ne usuđuju da kažu za koga. Očigledno su to glasači opozicije, a mnogi od njih su upravo birači DS-a, jer je Demokratska stranka zaista jedina stranka koja se danas suprotstavlja Srpskoj naprednoj stranci.\nKako gledate na stanje u državi u poslednje dve godine, a kako posebno u Vojvodini, da li smo doživeli neke ozbiljnije pomake?\nBojan Pajtić: Za vreme ove republičke vlade, smanjena je kupovna moć građana za 5%, po prvi put od demokratskih promena plate su realno manje, broj zaposlenih za godinu dana smanjen je za 21.000. Preplavljeni smo lažnim najavama o desetinama milijardi investicija a javni dug je za samo 18 meseci uvećan za trećinu, odnosno, za 5 milijardi evra… Do pre dve godine Srbija je imala oko milijardu i po evra godišnje investicija, a danas su investicije na najnižem nivou u poslednjih deset godina. Ovaj režim je rasterao investitore. A sasvim je logično da se strani investitori plaše da ulažu u zemlju u kojoj predsednik države kaže da ga prisluškuju pa niko ne odreaguje niti bilo ko za to odgovara, u zemlju u kojoj ministarka energetike optuži nekog od kolega da radi za stranu državu, pa opet niko ne odreaguje. Šteta je napravljena, zemlja je dodatno zadužena, ali spremni smo da se borimo i rešavamo te probleme, da nastavimo rad na uspehu i da broj od 250 stranih kompanija i njihovih 70 000 zaposlenih u Vojvodini nadalje povećavamo.\nKoje krucijalne promene nudi Demokratska stranka za život prosečnog građanina, kako da budemo siti, zaposleni i finansijski stabilniji ?\nBojan Pajtić: Usmeravanje na ekonomski razvoj je prioritet jer smatramo da je ekonomija pitanje svih pitanja, i zato što samo ekonomski jača Srbija može imati razvijen sistem obrazovanja, zdravstva ili penzijskog osiguranja. Prioritetne grane koje mogu da povećaju proizvodnju, izvoz i broj radnih mesta su poljoprivreda, prehrambena industrija, energetika, obrazovanje, IT sektor. Planiramo ulaganje u 20 regionalnih privrednih centara gde ćemo 600 miliona evra koje je ova vlada namenila za otpremnine, uložiti u reindustrijalizaciju i razvoj privrednih centara. Srbija može da živi od proizvodnje hrane i za to predlažemo poseban poljoprivredni plan zasvaki region, gradnju nove mreže skladišta i otkupnih stanica, obnavljanje kombinata i petogodišnje ugovore sa poljoprivrednim gazdinstvima. Da bi naši prehrambeni proizvodi bili konkurentni na evropskom i ruskom tržištu, subvencionisaćemo transport železnicom čime ćemo i uvesti praksu da se železnica subvencioniše za svoju osnovnu delatnost, a ne samo za isplatu zarada. Moramo da povećavamo najniže plate, a ne da solidarnim porezom smanjujemo primanja profesora, lekara, sudija i oficira. Razlika između nas i ostalih je to što građanima ne nudimo predizborna obećanja, već ozbiljan plan koji smo predstavili javnosti pre godinu dana, kada nije bilo govora o izborima, a taj plan se odnosi i na ekonomsku politiku i naobrazovanje, poljoprivredu, zdravstvo, kulturu, socijalnu politiku.\nVojvodina je ocenjena kao jedna od najboljih regija za ulaganje, postoje li planovi i konkretni ciljevi da se naš resurs u narednim godinama maksimalno iskoristi?\nBojan Pajtić: Priznanje koje smo dobili još jedna je potvrda da umemo da privučemo strane investicije. U Vojvodini je od 2001. godine 250 stranih kompanija uložilo u pogone i poslove, i te kompanije su zaposlile70 000 ljudi. Od Fajnenšl tajmsa smo dobili prvu nagradu baš u oblasti privlačenja stranih investicija i ta nagrada predstavlja jednu snažnu preporuku za svakog potencijalnog ulagača. Nastavljamo politiku koja se ogleda u izgradnji industrijskih i radnih zona, u podizanju administrativnih kapaciteta Fonda zaprivlačenje stranih investicija, u kreditnim linijama za izvoz, u subvencionisanju radnih mesta bez obzira da li su strani ili domaći investitori, u obezbeđivanju besplatne projektno tehničke dokumentacije za grinfild investicije i besplatnog zakupa za braunfild investicije. U poljoprivredi, Vojvodina je dobila najveću pojedinačnu donaciju u vrednosti od 6,9 miliona evra koja se odnosi na nove tehnologije u poljoprivredi. To će omogućiti da razvojni fond Vojvodine plasira između 50.000 do 150.000 evra kompanijama u IT sektoru za razvoj tehnologije u poljoprivredi.\nKako se obratiti onom delu glasačkog tela koji je u nedoumici, kojima je odluka „na raskršću“?\nBojan Pajtić: Nudimo dela, a ne reči, nema praznih obećanja i šeika. Demokratska stranka je zaista jedina stranka koja se suprotstavlja SNS-u i koja odbija i pomisao na koaliciju s njima.\nNAGRADA ZA PRVO MESTO U PRIVLAČENJU INVESTICIJA:\nTagovi:Bojan Pajtic, DS, DS, investicije, izbori, poljoprivreda, ulaganje, vojvodina, zapošljavanje


Leoni donirao školi u Doljevcu nameštaj od 10.000 evra - JuGmedia\nKompanija “ Leoni “ poklonila je Osnovnoj školi „Vuk Karadžić“ u Doljevcu školski nameštaj vredan više od 10.000 evra, a predstavnici kompanije uručili su djacima prvacima te škole komplete sa školskim priborom.\nDirektor fabrike „Leoni“ u Malošištu kraj Doljevca Milan Manić rekao je da donacijom kompanije novim školskim klupama, stolicama i tablama opremljeno 12 učionica škole „Vuk Karadžić“ u Doljevcu, kao i isturena odeljenja te škole u Malošištu, Pukovcu i Belotincu.\n„‘Leoni’ pomaže aktivno društvenu zajednicu. Od 2009. godine do danas kompanija je donirala u humanitarne svrhe oko 200.000 evra„, kazao je Manić prilikom posete škole u Doljevcu.\nOn je istakao da je najveći deo donacije bila pomoć za vrtiće, škole, zdravstvene ustanove i pomoć deci sa smetnjama u razvoju.\nDirektor OŠ „Vuk Karadžić“ u Doljevcu Goran Ilić rekao je da je ta škola sa 1.500 učenika u 14 školskih objekata jedna od najvećih u Srbiji, a zahaljujući donaciji „Leonija“ zamenjen je školski nameštaj u petini učionica.\nPredsednik opštine Doljevac Goran Ljubić najavio je da će „Leoni“ uskoro uposliti još 210 radnika i najavio da će već naredne nedelje u Pukovcu kraj Doljevca švajcarska kompanija za proizvodnju pakovanja za mleko početi gradnju pogona površine 10.000 kvadrata.\nLjubić je istakao da nova radna mesta obezbedjuju da se broj žitelja i dece na području Doljevca ne smanjuje.\nKompanija „Leoni“ u svom pogonu u Malošištu upošljava skoro 3.000 radnika.


Ostali sportovi - Kuglanje: Čukvas okupio kandidatkinje za Šampionat sveta u Sarajevu\nSelektor ženske reprezentacije Srbije Mirko Čukvas okupio je u Vrbasu igračice sa šireg spiska kandidatkinja za četvrti ekipni seniorski Šampionat sveta koji će se održati od 17. do 29. maja u Sarajevu. Pozvao je 12 igračica: Liviu Santo, Nevenku Joković, Renatu Vilov, Mimu Bogdanović i Estelu Gere (Pionir), Zoricu Barać i Natašu Savić (Apatin), Mariju Gajin i Bojanu Miletić (SPC Vojvodina), Mirjanu Dudevljev (Jedinstvo, Novi Bečej)), Jelenu Bogdanov (devojačko Majstorović, Srem – Ruma) i Jovanu Kilibardu (Vrbas Dana).\n– „Radimo već nekoliko dana na kuglani u Vrbasu okruženi pažnjom i ljubaznošću naših prijatelja iz sportskog centra. Pripreme će trajati do 21.januara. Planiram ukupno tri okupljanja, naredno je u prvoj polovni marta uoči prijateljskog meča sa Rumunijom i, potom, završne pripreme uoči Šampionata sveta. Atmosfera u reprezentaciji je izvanredna i što je najvažnije imamo dosta kuglašica koje konkurišu za reprezentaciju, što sigurno dodatno motiviše sve kandidatkinje“\n– kaže selektor Čukvas.\nSelektor muške reprezentacije Miloš Ponjavić još nije odredio širi krug kandidata, ali je najavio da će pripreme organizovati u Podbrezovoj u Slovačkoj, na kuglani šampiona Sporta čiji je, inače, trener. Na Šampionatu sveta u Sarajevu, kuglašice Srbije igraće u D grupi sa šampionkama sveta Nemicama, Čehinjama i Makedonkama.\nU Detenhajmu 2009, Srbija je igrala u grupi sa Makedonijom i pobedila. Kuglašice Srbije su se, tada, plasirale i u četvrtfinalnu grupu, gde su završile takmičenje sa jednim bodom osvojenim protiv Austrije i porazom od Slovenki. Čehinje pre dve godine nisu prošle grupu.\nU prvom kolu, 20.maja, Srbija će igrati protiv Češke, u drugom 22.maja rival je Makedonija i u trećem 24. maja sastaće se sa Nemicama. U grupi A kod kuglašica, igraće Slovenija (bronza u Detenhajmu), Slovačka, Italija i Estonija, u B grupi su Hrvatice (vicešampionke sveta), Poljska, Mađarska i Katalonija, u C grupi Austrija, Rumunija, BiH i Danska. Dve najbolje ekipe iz D grupe i dve iz C grupe formiraće četvrtfinalnu F grupu i odigrati još dve utakmice. Potom će dva najbolja tima u polufinalu unakrst odigrati sa dve najuspešnije reprezentacije iz E grupe, pobednici će igrati za šampionsku titulu, poraženi automatski dobijaju bronze.\nŠampioni sveta iz Detenhajma 2009. kuglaši Srbije, su imali, utisak je, povoljan žreb za Sarajevo, jer su u B grupi dobili Makedonce, Austrijance, Estonce i debitante na seniorskim ekipnim Prvenstvima sveta Katalonce.\nU prvom kolu 19.maja Srbija igra sa Estonijom, 21.maja rival je Katalonija, 23.maja protivnik će biti Austrija i u poslednjem kolu u grupi je 25.maja izabranici selektora Miloša Ponjavića igraće protiv Makedonije, koju su savladali u grupi na SP 2009.godine. Dve najbolje ekipe plasiraće se, sa dve najuspešnije selekcije iz A grpe, u četvrtfinalnu grupu E i preneće bodove. Odigraće se još dve utakmice sa ekipama iz A grupe, a dve najbolje selekcije igraće unakrsno sa dva tima iz F grupe polufinalne duele. Pobednici idu u finale, ne igra se meč za treće mesto.\nU grupi A igraće: Nemačka (vicešampion sveta), Slovenija (treća u Detenhajmu), Slovačka, Italija i Švedska. Ne bi trebalo da bude dileme o dva putnika u četvrtfinalnu grupu, ali nikako ne treba unapred otpisivati Slovake.U grupi C igraće: Mađarska, Rumunija, Hrvatska, Crna Gora i Danska. I ovde tri ekipe konkurišu za dva mesta, Mađari, Rumuni i Hrvati. U D grupi su samo četiri tima, Češka, Francuska, BiH i Poljska i možda je ovo i najneizvesnija grupa u pogledu dva putnika za četvrtfinale.


Mitrović: Ispoštovati dogovor o CEN-u\nRepublička organizacija porodica zarobljenih, poginulih boraca i nestalih civila zahtijevaće od predstavnika Republike Srpske u Privremenom upravnom odboru Instituta za nestala lica BiH da ispoštuju ranije postignuti dogovor sa porodicama nestalih iz Srpske u vezi sa objavljivanjem centralne evidencije nestalih lica /CEN/ u BiH.\n“Ukoliko se prekrši ovaj dogovor smatraćemo da naši predstavnici nisu legitimni predstavnici srpskog naroda u toj instituciji, zbog čega ćemo tražiti njihov opoziv”, izjavio je Srni predsjednik Republičke organizacije Nedeljko Mitrović.\nOn je podsjetio da Republička organizacija godinama insistira na tome da centralna evidencija nestalih lica u BiH mora sadržavati podatke o okolnostima nestanka, statusu nestalog lica vojnik-civil i nacionalnost, kako bi se izbjegla mogućnost bilo kakvih zloupotreba i manipulacija brojem i okolnostima stradanja nestalih lica.\n“Ukoliko Privremeni upravni odbor Instituta za nestala lica BiH donese odluku o objavljivanju CEN-a bez ova tri ključna podatka to će značiti da su srpski predstavnici u ovoj instituciji izdali porodice poginulih iz Republike Srpske i bili pod uticajem onih koji su insistirali na nekoj drugoj vrsti podataka”, naveo je Mitrović.\nČlan ovog odbora Petar Šikman rekao je danas Srni da će Privremeni upravni odbor Instituta za nestala lica BiH do kraja aprila donijeti odluku o objavljivanju centralne evidencije nestalih u BiH.\n“Objavom centralne evidencije nestalih biće obuhvaćeno sve što je do sada verifikovano. Proces verifikacije nestalih lica će i dalje trajati, a centralna evidencija se dopunjavati”, naveo je Šikman.\nOn nije precizirao koje podatke o nestalom licu će sadržavati centralna evidencija nestalih u BiH.


Počeo sastanak Putina, Aliyeva i Pashinyana o Nagorno-Karabahu | TRT Bosanski\nPočeo sastanak Putin...\nPočeo sastanak Putina, Aliyeva i Pashinyana o Nagorno-Karabahu\nTrojni sporazum o prekidu vatre koji su postigli Rusija, Azerbejdžan i Armenija nastavlja se dosljedno provoditi. Situacija na Nagorno-Karabahu je mirna, 48.000 izbjeglica već se vratilo u regiju, rekao je ruski predsjednik Vladimir Putin\n11.01.2021 ~ 21.03.2021\nU Moskvi je počeo sastanak predsjednika Rusije i Azerbejdžana Vladimira Putina i Ilhama Aliyeva i premijera Armenije Nikole Pashinyana o pitanju Nagorno-Karabaha.\n"Trojni sporazum o prekidu vatre koji su postigli Rusija, Azerbejdžan i Armenija nastavlja se dosljedno provoditi. Situacija na Nagorno-Karabahu je mirna, 48.000 izbjeglica već se vratilo u regiju", rekao je Putin.\nTagovi: #Pashinyan , #Alijev , #Putin , #Nagorno-Karabah\nNjemačka kancelarka Angela Merkel primila je prvu dozu AstraZenecine vakcine protiv COVID-19.\nIran obogatio uranijum na 60 posto\nPredsjednik Skupštine Irana Muhammed Bakir Kalibaf je saopćio da je njegova zemlja uspješno obogatila uranijum na 60 posto.\nIzraelska vojska u večernjim satima gađala Gazu\nU napadima nije bilo umrlih niti povređenih\nSAD protjeruje ruske diplomate


WSO Otvorio Svoja Vrata Mladim Talentima | Work Space One\nUdruženi razvijamo zajednicu – WSO otvorio svoja vrata mladim talentima\n286 views\t|0 comments\nPodrška talentovanim, a pogotovo mladim ljudima nije samo trenutni efekat koji im pomaže da ostvare svoj cilj, već predstavlja ulaganje u dobru budućnost čitave zajednice. Osnivač Facebook-a, Mark Zuckerberg izjavio je da samo malo vremena izdvojenog da nesebično podelite svoju ekspertizu otvara čitava prostranstva osobama koje vas slušaju. Vodeći se sličnim vrednostima, od samog osnivanja naše znanje, iskustvo i resurse delimo sa ljudima koji predstavljaju svetlu budućnost našeg poslovnog sveta.\nImamo čast da naš coworking prostor, privatne kancelarije i kacelarije za sastanke u Beogradu podelimo sa nadarenim i vrednim studentima čije nas ideje iznova oduševljavaju.\nSa studentskom organizacijom ESTIEM LG Belgrade sa Fakulteta organizacionih nauka upoznali smo se u oktobru 2020. godine, kada smo prostorije Work Space One-a izdvojili za njihov interni sastanak. Profesionalan pristup radu koji su studenti pokazali staje rame uz rame sa ozbiljnim poslovnim ljudima, a način na koji su kombinovali virtuelne sastanke i sastanke uživo mogao bi da posluži kao primer dobre prakse različitim organizacijama. Sjajnu saradnju smo nastavili i u novembru, a ovog puta ESTIEM je odlučio da u našem prostoru organizuje intervjue povodom prijema novih članova. Posebno nam je zadovoljstvo što smo mogli da podržimo ESTIEM u organizaciji projekta Case Study Show – takmičenja u rešavanju poslovnih studija slučaja za studente različitih profila, koje ujedno predstavlja jedan od najvećih projekata u okviru Univerziteta u Beogradu.\nWork Space One je krajem novembra 2020. godine bio centar iz koga su profesionalci u oblasti ljudskih resursa pratili događaj HR Week organizacije HR World. Događaj je održan virtuelno, i obuhvatao je nekoliko segmenata poput predavanja, panela, networking-a, sajam HR Expo i segment HR partnera. Tema HR Week konferencije HR DNA bavila se se identitetom HR-a naročito u vreme krize izazvane pandemijom koronavirusa, kao i njegovom ulogom u poslovnom sistemu. Događaj je obuhvatao više od 150 govornika, a čast nam je da smo se našli na listi partnera sa kompannijama kao što su NIS, VIP, Nordeus, Bosch, Coca Cola HBC, Siemens, OTP bank, Trizma, Telenor, Erste bank, Zulhke, PMI, Bambi, Levi9, Hemofarm, Delhaize, DrOether i desetak drugih. HR Expo sajam ugostio je predstavnike LinkedIn-a, SAP-a, Deloitte-a i mnogih drugih. Zahvaljući dobroj pripremi organizacionog tima i snažnoj WSO internet konekciji događaj je protekao u najboljem redu.\nKrajem prošlog meseca podržali smo članove Svetske asocijacije za upravljanje projektima – IPMA, u organizaciji projekta „Project Management Championship“ koje je ove godine organizovano 7. put. Ovaj projekat okuplja talentovane studente zainteresovane za projektni menadžment različitih fakulteta u Srbiji, na kojima se izučava Upravljanje projektima. Na ovaj način IPMA povezuje ne samo studente, već i uspešne kompanije u Srbiji koje neguju vrednosti društvene odgovornosti razvijajući znanje i veštine mladih ljudi. Međutim, pored lokalnog takmičenja, Srbija je ove godine domaćin internacionalnog takmičenja čije će se finale održati u septembru ove godine.\nPored ovih organizacija imali smo priliku da se upoznamo i sarađujemo sa Evropskim parlamentom mladih Srbije povodom plemenitog cilja, prikupljanja sredstava i pomoći dece bez roditeljskog staranja koji su poreklom iz inostranstva, a utočište su pronašli u našoj zemlji.\nRastemo samo kada smo spremni da podelimo svoje resurse sa drugima i svesni značaja međusobnog osnaživanja nastavljamo da gradimo čvrste odnose sa ljudima koji vraćaju vrednost zajednici. Ukoliko se razumemo na ovom putu želimo vam dobrodošlicu u Work Space One coworking prostor u Beogradu.


Štrajk radnika "Srbije" u Kragujevcu zbog najave otkaza\nRadnici Trgovinskog preduzeća "Srbija" blokirali su jutros ulaz u centralni magacin te firme u Kragujevcu zbog najava da će 14. decembra dobiti otkaze.\nPredsednik Štrajkačkog odbora Dragan Marković kazao je agenciji Beta da će radnici ući u magacin i blokirati iznošenje robe, kao i rad četiri prodavnice TP "Srbija" u Kragujevcu, čije je gašenje kompanija "Delez" najavila za 14. decembar.\nOn je podsetio da je "Delez" najavio otkaze za preostala 102 radnika TP Srbije i gašenje preostale četiri prodavnice tog preduzeća, zbog nerentabilnosti.\nMarković je naveo da su radnici nezadovoljni zbog najave otkaza kao i zbog otpremnine od oko 70 evra po godini staža koju im je ponudio poslodavac.\n"Tražimo otpremninu od 300 evra po godini staža, s obzirom na ukupni kapitan tog preduzeća. Od 'Deleza' nismo dobili nikakav precizan odgovor na zahtevane otpremnine, ali smo od nekih direktora primili pretnje da ne štrajkujemo" rekao je on.\nBelgijska kompanija "Delez" koja je prošle godine u paketu sa "Maksijem" kupila i Trgovinsko preduzeće "Srbija", objavila je 22. novembra da će svih 102 zaposlena iz tog preduzeća biti proglašeni tehnološkim viškom, uz isplatu otpremnine po zakonu. Kompanija je odlučila da usled dugogodišnjeg neprofitnog poslovanja zatvori sva četiri maloprodajna objekta TP Srbija i magacin za njihovo snabdevanje.\nTrgovinsko preduzeće Srbija bilo je bilo najveće trgovinsko preduzeće u Šumadiji i posedovalo je 35.000 kvadratnih metara prostora i 70 objekata. Nekada je imalo oko 200 zaposlenih, a uoči privatizacije 2007. godine oko 400.


RTS :: Srbija pozdravila šampione\nDruštvo Srbija pozdravila šampione\nponedeljak, 30. jan 2012, 19:16 -> 08:44\nSrbija pozdravila šampione\nViše od 15 hiljada ljudi dočekalo reprezentativce Srbije u vaterpolu i rukometu ispred Skupštine grada. Osvajače zlatne i srebrne medalje primio i predsednik Boris Tadić.\nZlatnim vaterpolistima i vicešampionima Evrope, rukometašima Srbije, priređen je svečani doček ispred Skupštine grada Beograda.\nNa platou ispred Skupštine okupilo se više od 15.000 ljudi, a rukometaši i vaterpolisti pozdravili su ih sa terase Starog dvora.\nPozdravljeni velikim aplauzom, na terasu Skupštine grada prvo su izašli rukometaši, a zatim vaterpolisti. Najbolji golman Evropskog prvenstva u rukometu Darko Stanić dočekan je velikim ovacijama.\n"Stvarno ne znam čime sam ovo sve zaslužio. Hvala vam od srca. Zahvaljujem u ime rukometaša. Ne bismo uspeli bez vas. Ostvarili smo naše snove, nadam se da smo vas bar malo usrećili", rekao je Stanić.\nKapiten rukometaša i najbolji igrač Evropskog prvenstva Momir Ilić istakao je da je publika bila ta koja je podržavala ekipu sve vreme.\nKapiten vaterpolista Vanja Udovičić zahvalio je svima koji su došli po hladnom vremenu i koji su podržavali reprezentaciju poslednjih 15 dana. "Čestitam ovim zlatnim momcima, bez obzira što ste srebrni. Čestitam najboljem teniseru Srbije. Nadam se da ćemo za šest meseci proslaviti još jednu medalju", rekao je Udovičić.\nVaterpolisti su u finalu Evropskog prvenstva u Holandiji pobedili Crnu Goru sa 9:8. Rukometni reprezentativci izgubili su od Danske u finalu Evropskog prvenstva u Beogradu sa 21:19.\nOsim ta dva uspeha naših selekcija, jučerašnji dan pamtićemo i po neverovatnoj pobedi Novaka Đoković, koji je treći put osvojio Australijan open. Prvi teniser sveta, međutim, večeras se nije pojavio na terasi Skupštine grada.\nPredsednik Boris Tadić primio je nešto ranije najbolje srpske vaterpoliste i rukometaše uz poruku: "Čestitam, šampioni, svaka čast, poklanjam se pred vama".\nPrijemu na Andrićevom vencu, u ime najboljeg tenisera sveta Novaka Đokovića, prisustvovao je njegov otac Srđan, kao i članovi stručnih štabova vaterpolo i rukometne reprezentacije.\nTadić je ocenio da je jučerašnji dan veliki za srpski i sport čitavog regiona Balkana. "Naši sportisti su poslali poruku u ceo svet da se ovde igra najbolji vaterpolo, rukomet, tenis. Vi ste zaslužili zahvalnost svih građana Srbije", poručio je Tadić.\nPredsednik Srbije podsetio je da se upravo vratio iz Bora gde su ga rudari zamolili da sportistima prenese najtoplije pozdrave i čestitke i reči da su ih ovih dana bodrili i radovali se zajedno sa njima.\n"Ovo je definitivno nacija talentovana za sport. Tu nema više dileme. Vaš uspeh je rezultat i posledica činjenice da su put uspeha utabale mnoge generacije pre vas", poručio je Tadić.\n(petak, 03. feb 2012, 15:38) - anonymous [neregistrovani]\n(utorak, 31. jan 2012, 21:52) - + Nikola S Munjas BA [neregistrovani]\n(utorak, 31. jan 2012, 19:59) - Крајишник . [neregistrovani]\n(utorak, 31. jan 2012, 12:52) - anonymous [neregistrovani]\n(utorak, 31. jan 2012, 11:21) - Šampioni [neregistrovani]\n(utorak, 31. jan 2012, 11:13) - anonymous [neregistrovani]\n(utorak, 31. jan 2012, 10:56) - Од Македонија [neregistrovani]\n(utorak, 31. jan 2012, 10:20) - anonymous [neregistrovani]\n(utorak, 31. jan 2012, 10:09) - игор секулић [neregistrovani]\n(utorak, 31. jan 2012, 09:57) - anonymous [neregistrovani]


Tenzije i sukobi u Jerusalimu uoči jevrejskog marša kroz muslimansku četvrt – BALKAN TV NOVI SAD\nHomeUncategorizedTenzije i sukobi u Jerusalimu uoči jevrejskog marša kroz muslimansku četvrt\n29/05/2022Redakcija BALKAN TVUncategorized0\nIzraelska policija sukobila se sa Palestincima u kompleksu jerusalimske džamiji Al Aksa uoči spornog jevrejskog marša kroz srce muslimanske četvrti Starog grada, koji Palestinci doživljavaju kao uvredu i provokaciju.\nPoslanik izraelskog Kneseta iz redova krajnje desnice uz brojne pristalice, ušao je rano jutros u muslimanski deo Jerusalima, što je navelo gomilu Palestinaca da počnu da bacaju kamenje i stolice i ispaljuju vatromet prema policiji.\nNemiri su izbili uoči ultranacionalističkog izraelskog marša koji je planiran za danas kroz srce muslimanske četvrti Starog grada Jerusalima.\nZbog marša je širom grada raspoređeno oko 3.000 izraelskih policajaca, a prema navodima policije, uhapšeno je nekoliko palestinskih ekstremista, kao i određeni broj jevrejskih posetilaca koji su prekršili pravila poseta mahanjem izraelskim zastavama i sprečavanjem ulaska grupama.\nIzraelci tvrde da je marš organizovan da bi se proslavilo izraelsko zauzimanje istočnog Jerusalima u ratu 1967. godine, uključujući i Stari grad odnosno staro gradsko jezgro Jerusalima.\nIzrael smatra da je Jerusalim glavni grad jevrejske države, ali Palestinci, koji vide istočni Jerusalim kao prestonicu buduće palestinske države, doživljavaju ovaj marš kao uvredu i provokaciju.\nPalestinci upozoravali, Benet odbio da promeni trasu marša\nPalestinske frakcije upozorile su ranije da bi parada kroz muslimansku četvrt grada mogla ponovo da zapali višedecenijski sukob sa Izraelcima. Tenzije u gradu rastu već nedeljama.\nProšle godine, ovakve demonstracije Jevreja su izazvale rat u pojasu Gaze između Izraela i palestinskog Hamasa.\nUprkos pozivima pojedinih koalicionih partnera da se preispita održavanje marša, izraelski premijer Naftali Benet odbio je da podrži bilo kakve izmene trase.\n„Parada će biti održana kao i obično prema planiranoj trasi, kao i decenijama“, saopštila je u petak Benetova kancelarija i istakla da će redovno razmatrati situaciju.\nSukobi Palestinaca i izraelske policije u kompleksu Al Aksa dogodili su se i u aprilu, tokom svetog meseca Ramazana, a muslimani su ljuti zbog sve većeg broja jevrejskih posetilaca.\nAl Aksa je treće najsvetije mesto u islamu, a jevreji ga poštuju kao Hramsku goru – ostatak dva drevna hrama njihove vere.


Putari izvodili radove kod Loznice i u zemlji pronašli PRAVO BLAGO - Zvornicki.ba\nPutari izvodili radove kod Loznice i u zemlji pronašli PRAVO BLAGO\nU blizini pružnog prelaza u Gornjoj Koviljači, na magistralnom putu Loznica – Mali Zvornik, putari su tokom radova pronašli pet stećaka, specifičnih nadgrobnih spomenika, starih više vekova.\nDok su uređivali ojačanje puta i prostor na kojem izvire planinski izvor poznat pod nazivom Zejtin voda, naišli su na stećke koji, po proceni stručnjaka iz Zavoda za zaštitu spomenika kulture u Valjevu, potiču iz 14. i 15. veka.\n– Izvođaču radova smo uz uslove za obnovu saobraćajnice dali podatke o postojanju srednjovekovnog groblja u tom kraju i oni su nas obavestili neposredno po pronalasku stećaka. Naš arheolog i koleginica iz Muzeja Jadra u Loznici bili su na terenu, urađen je zapisnik, a izvođaču radova smo uputili zahtev, pozivajući se na Zakon o kulturnim dobrima, da investira prebacivanje i konzerviranje stećaka na bezbedno mesto – kaže Radivoje Arsić, arheolog iz Zavoda u Valjevu.\nOn je potvrdio da su ti spomenici jednom već pomerani, kada je građen put, pre Drugog svetskog rata, tako da nisu ni bili u originalnom položaju. Svi bitni podaci o njima ušli su u projekat o sanaciji puta, na osnovu kojih su i dati uslovi za obavljanje tog posla.\n– Kada su radili mrežno ojačanja pored puta, ispomerali su te stećke i ostavili ih sa strane. Mi ćemo ponovo opomenuti investitora kako ne bismo morali da podnosimo krivičnu prijavu. Muzej Jadra, kao ni naš Zavod, nema novac kojim bi to uradio, a zakonska je obaveza da to učine investitori jer su tokom radova i oštetili postojeća mesta sa stećcima. Muzej iz Loznice odrediće mesto gde će oni biti preneti – objašnjava Arsić.


Vesti online / Scena / Šoubiznis / Glumicu napao dečko, policija ga uhapsila!\nSada je taj isti Brajan priveden zbog sumnje da je fizički napao Hejden u njihovom domu u Los Anđelesu.\n"TMZ" tvrdi da je između para došlo do svađe koja se pretvorila u fizičko nasilje, a navodno je Brajan taj koji je započeo. Policija je došla na lice mesta i nakon razgovora sa oboje, priveli su Hikersona.\nŠOUBIZNIS Slavna glumica uhapšena zbog napada na policajca\nŠOUBIZNIS Napadnuta zvezda filma "Top gan"\nŠOUBIZNIS Glumica ponovo na lečenju zbog postporođajne depresije


Institucionalizovati saradnju između Republike Srpske i Vojvodine\nPoslanička grupa "Aleksandar Vučić - Srbija pobeđuje" u Skupštini Vojvodine pokrenula je danas inicijativu za formiranje grupe prijateljstva sa Narodnom skupštinom Republike Srpske, a šef te poslaničke grupe Milenko Jovanov kaže da se time otvara nova stranica u odnosima.\nNa konferenciji za novinare, Jovanov je rekao da će poslanička grupa prijateljstva biti formirana na osnovu protokola o saradnji AP Vojvodine i Republike Srpske koji je usvojen na sednici pokrajinskog parlamenta 31. avgusta.\nJovanov, međutim, kaže, da je i pre šest godina postojao protokol o saradnji AP Vojvodine i RS čija je jedna od tačaka bilo i formiranje poslaničke grupe prijateljstva, ali da je pitanje zašto od 2011. ništa nije urađeno po tom pitanju.\n- Nema razloga mnogo pričati zašto nije ništa urađeno. Ne možemo očekivati od onih koji su u vreme kada srpski narod i u RS i Srbiji sa bolom i tugom obeležava najveći pogrom koji se desio u Oluji, bili na Brionima, brčkali se i uživali, da imaju bilo kakav osećaj za saradnju sa RS i bilo kakvu želju da tu saradnju produbljuju, kaže Jovanov.\nIstiče da sada postoji takav osećaj i želja koja se realizuje inicijativom za formiranje poslaničke grupe prijateljstva, i to u skladu sa politikom koju vodi predsednik Aleksandar Vučić i Vlada Srbije.\n- Želimo da u potpunosti institucionalizujemo saradnju između RS i Vojvodine, da je produbimo i nema ničeg normalnijeg i prirodnijeg da, kada Vojvodina već ima mogućnost da sarađuje sa određenim regionima, prvi region sa kojim će sarađivati bude upravo RS, naglašava Jovanov.\nZa RS nas, kaže on, vežu čvrste veze, što je razlog više za produbljivanje saradnje na korist građana.\nSaradnja će, navodi, podrazumevati razmenu poseta, saradnju skupštinskih odbora, kao i razgovore na teme koje su bitne za građane, a koje uključuju identitetska pitanja i pitanja iz oblasti kulture.\n- Ta pitanja su važna u današnje vreme budući da smo došli u situaciju da treba da razgovaramo i o očuvanju jezika i pisma i u RS i Vojvodini i celoj Srbiji, kaže Jovanov.\nSaradnja će, dodaje, obuhvatiti pitanja razvoja privrede i poljoprivrede, kao i kontinuirani zajednički nastup pred telima EU ili regionalnim telima.\n- Predložili smo da svi poslanici koji žele mogu da se priključi toj poslanickcoj grupi prijateljstva. Odluka je na Odboru za međuregionalnu saradnju Skupštine Vojvodine. Videćemo da li će taj predlog da prihvate, rekao je Jovanov.\nUkoliko, kaže, bude prihvaćen, očekuje da se veliki broj poslanika priključi grupi prijateljstva, a ako broj članova bude ograničen, verovatno će svaka poslanička grupa delegirati svoje predstavnike.\nSiguran je da će saradnja biti veoma plodonosna i na zadovoljstvo i poslanika u pokrajinskoj skupštini i u Narodnoj skupštini RS, kao i građana.\nNaveo je i da će u parlamentu RS u skladu sa protokolom biti formirana takva poslanička grupa.\nTagovi: Milenko Jovanov konferencija


APLIKACIJA "PRUŽI KORAK" PONOVO U FUNKCIJI - Beograduživo.rs\nHome»GRADSKA DEŠAVANJA»APLIKACIJA „PRUŽI KORAK“ PONOVO U FUNKCIJI\nAPLIKACIJA „PRUŽI KORAK“ PONOVO U FUNKCIJI\nAutor SS InTeam /\t 15. новембра 2019. GRADSKA DEŠAVANJA\nProšlog meseca završila se, vrlo uspešno, druga akcija Pruži korak, u kojoj su tada mogli da učestvuju svi dobre volje.\nPešačenjem građana Srbije humanitarna akcija obezbedila je čak 50.317.189 dinara. Nurdor je obavestio sve da će od 15. novembra aplikacija ponovo biti u funkciji. Ovog puta, humanitarna akcija će trajati do 31. decembra, pa su zbog dužine akcije promenjeni uslovi. Sada će 1 kilometar biti jednak 10 dinara.\nLinkovi za aplikaciju Pruži korak su u nastavku:\nApp Store (za iOS): PRUŽI KORAK\nPlay Store (za Android): PRUŽI KORAK\nPRETHODNA VESTZAPLENJENA VEĆA KOLIČINA DROGE U VREDNOSTI OD 5 MILIONA EURA\nSledeća vest DANAS OTVOREN NOV BULEVAR, PARK I NOVA ULICA U BEOGRADU


Nikolić na Svetosavskoj akademiji: S ponosom ističite svoje srpsko ime\nBeta 27. januara 2017. 21:55\nPredsednik Srbije Tomislav Nikolić poručio je na Svetosavskoj akademiji u Beogradu „svim Srbima u Srbiji, regionu i rasejanju da se drže poruka Svetog Save i da s ponosom ističu svoje srpsko ime i poreklo, i čuvaju svoj jezik i običaje“, a prosvetnim radnicima da učeći decu grade modernu i poštovanu Srbiju, kao što je to činio i najveći srpski prosvetitelj.\n„Koliko nama u Srbiji toliko i vama, sestre i braćo u Crnoj Gori, Republici Srpskoj i rasejanju, treba preneti Savine poruke. Čuvajte svoj jezik, pismo, svoje običaje, svoju pesmu, svog Svetog Savu. Sa ponosom ističite svoje srpsko ime i poreklo“, rekao je Nikolić na svečanosti u Narodnom pozorištu u organizaciji Ministarstva prosvete, a povodom školske slave, 27. januara, dana Svetog Save, prvog arhiepiskopa autokefalne srpske pravoslavne crkve sa početka 13. veka (1219).\nPrema Nikolićevim rečima, srpstvo se čuva i čuvaće se sve dok se neguje i čuva bliskost sa svojom zemljom i zemljom svojih predaka.\nPredsednik je ocenio da bi u svetu bilo više ljubavi, dobrote, pomirenja i praštanja, a manje neznanja i mržnje kada bi svako na svetu rastao držeći se poruka Svetog Save, koji je ukazivao na važnost sloge, pomirenja s drugima i sa samim sobom.\nNikolić je govorio i o prosvećenosti koja je mnogo više od učenosti i predstavlja usvajanje vrednosnog sistema bliskog porukama prvog srpskog učitelja i prosvetitelja i poručio prosvetnim radnicima poručio da nadju snagu u njegovom učenju i grade modenu i poštovanu Srbiju, kao što je to činio i Sveti Sava.\n„Kakva god da je kora hleba i kora muke koju delimo kao država i društvo, brašno i kvasac buduće pogače u vašim je rukama“, rekao je Nikolić i dodao da svi zato i imaju velika očekivanja od svih kojima su deca poverena jer su ona ono najvrednije što imamo.


Igrači Malatije priželjkuju dobru atmosferu i četiri lopte u Stojkovićevoj mreži - Sportska centrala\nNaslovna Fudbal Igrači Malatije priželjkuju dobru atmosferu i četiri lopte u Stojkovićevoj mreži\n13 avg 2019. 14:56\nMeđu fudbalerima Malatije vlada popriličan optimizam pred revanš meč sa Partizanom u kvalifikacijama za Ligu Evrope.\nTurski klub ima dva gola minusa iz beogradskog duela, ali gol postignut u finišu susreta mogao bi prema njihovom mišljenju da ima presudnu ulogu. Možda najvći optimista je reprezentativac Zimbabvea, Tinejdž Hadebe, koji smatra da njegov klub može da postigne četiri gola u četvrtak uveče.\n– Definitivno ćemo izaći na teren da pobedimo. Moramo da nateramo Partizan da oseti pritisak, kao i mi u prvoj utakmici, zašto ne bismo postigli četiri gola, zapitao se Hadebe, koji zbog povrede nije igrao u prvoj utakmici, ali je spreman za revanš.\nTunišanin Gajlen Čabali, nada se da bi atmosfera mogla da „pogura“ igrače Malatije ka trijumfu i prolasku u plej-of.\n– Deluje da imamo nepovoljan rezultat, ali učinićemo sve da prođemo dalje. Čuo sam da će atmosfera biti dobra, a mi ćemo na terenu učiniti sve da se iskupimo za greške iz prve utakmice i da prođemo dalje, izjavio je fudbaler koji je ovog leta pojačao Malatiju.\nSamo za ozbiljne klubove: Partizan korigovao cenu za Pavlovića\nPartizan dobio dan više za odmor pred AZ\nDobre vesti iz Humske\nLIVE: Partizan – Inđija\nMilošević i problemi sa letovima: Pomišljam da nam neko ovo namerno radi


Albanci žele nezavisnost, Srbi pregovore\nGrand hotel u Prištini\nČelnici institucija Kosova i politički lideri ocenjuju da će najvažnije angažovanje na početku 2008. godine biti proglašenje nezavisnosti i međunarodno priznanje. S druge strane, predstavnici kosovskih Srba očekuju da se nastave pregovori.\nProglašenje nezavisnosti Kosova i međunarodno priznanje takvog statusa su glavni prioriteti u 2008. godini, izjavio je predsednik Kosova Fatmir Sejdiu.\n“Nezavisnost nema cenu. Mi smo zainteresovani da realizujemo međunarodno priznanje Kosova sa našim prijateljima”, rekao je Sejdiu.\nKosovski predsednik je ocenio da usvajanje deklaracije o nezavisnosti nije daleko, te dodao da je potrebno obaviti neophodne konsultacije sa međunarodnim faktorima pre nego što Skupština donese odluku.\n“Nova Skupština će imati tu sreću da proglasi nezavisnost. Kosovo je preuzelo obavezu iz Ahtisarijevog plana i proglašenje nezavisnosti biće svečani akt”, rekao je Sejdiu.\nMandatar za sastav nove vlade Hašim Tači (Hashim Thaçi) kaže da će uskoro biti proglašena nezavisnost, nakon čega će uslediti međunarodno priznanje.\n“Prvi izazov je da se pitanje statusa što pre zatvori, i da Kosovo postane nezavisna, suverena i demokratska država”, rekao je Tači dodajući da će Vašington, Brisel i ostale zemlje u regionu priznati Kosovo. Prema rečima Tačija odmah po proglašenju nezavisnosti, Kosovo će dobiti ustav i državne simbole.\nI Alijansa za budućnost Kosova, koja je tri godine bila na čelu vlade a sada će po svemu sudeći preći u opoziciju, smatra da Kosovo treba da iskoristi istorijski trenutak i proglasi nezavisnost. Potpredsednik Alijanse Ahmet Isufi ocenjuje da bi svako odlaganje proglašenja bilo štetno.\n“Danas postoji veće jedinstvo u međunarodnoj zajednici po pitanju statusa i to treba iskoristiti”, rekao je Isufi.\nS druge strane, predstavnici srpske zajednice očenjuju neophodnim da se u 2008. pregovori nastave u cilju pronalaženja sporazumnog rešenja. Predsednik Srpskog nacionalnog veća Kosova, SNV, Dragan Velić kaže da Kosovu i čitavom zapadnom Balkanu predstoji važna godina.\n“Svako unilateralno rešenje sigurno će izazvati potrese i događaje, koji mogu obuhvatiti širi deo regiona, tu pre svega mislim na Makedoniju, Bosnu i Crnu Goru. Taj proces sigurno neće biti brzo završen neće biti lak ali sigurno da ćemo u toku 2008. godine imati neke pravce rešavanja statusa Kosova, ali i rešavanju problema na Balkanu.”\nPosebno pitanje u životu kosovskih Srba u 2008. godini biće učesće u institucijama Kosova. Političke partije koje su učestovale na izborima predstavljaju manji deo srpske zajednice. Ta partije kažu da bez obzira na stav Beograda o bojkotu institucija u Prištini, kosovski Srbi treba da budu deo vlasti i zalažu se za bolje uslove.\nSlobodan Petrović, lider Samostalne liberalne stranke koja je osvjila tri mandata, kaže da će se u novim institucijama boriti za prava srpske zajednice.\n“Mi želimo da damo jedno novo svetlo i mi želimo da te institucije koje su do maksimuma zloupotrebljene i kojima je svaki kredibilitet uništen, postanu funkcionalne i da želimo da se transformišu u institucije koje će raditi u interesu ljudi.”\nPostizborno Kosovo je u novu 2008. godinu ušlo sa očekivanjem koalicione vlade koju će činiti Demokratska partija Kosova, Hašima Tačija i Demokratski savez Kosova, Fatmira Sejdiua. Za 4. januar je zakazano konstuisanje nove Skupštine Kosova.


Vila Elli nalazi se u manjoj ulici na oko 20m od najlepšeg trga odakle polaze izletnički brodići i na oko deset minuta do glavne gradske plaže. U ponudi su trokrevetni studiji na prvom spratu. Svi imaju TV, signal za besplatno korišćenje bežičnog interneta i klima uređaj čije je korišćenje uključeno u cenu.\nAPARTMANI DOLCESTATE 3* - Kampofeliće Di Roćela / Sicilija\nHOTEL DINA 2* - Kokari / Samos\nNalazi se u manjoj ulici na samo 20m od najlepšeg trga odakle polaze izletnički brodići i na oko deset minuta do glavne gradske plaže. U ponudi su trokrevetni studiji na prvom spratu. Svi imaju TV, signal za besplatno korišćenje bežičnog interneta i klima uređaj čije je korišćenje uključeno u cenu.\nVaš utisak za: KUĆA ELLI - Neos Marmaras / Sitonija


Zahtjev da RS ima više prihoda od CB BiH su neosnovani – Informer\nAmandman na Zakon o Centralnoj banci BiH, kojim bi se dobit banke raspodjeljivala i na Republiku Srpsku i Federaciju BiH, neće značiti dodatne prihode entitetima, izjavio je Srni rezidentni predstavnik Međunarodnog monetarnog fonda u BiH Milan Suc.\n“Centralna banka BiH je ključna zajednička institucija zemlje koja od osnivanja doprinosi makroekonomskoj i finansijskoj stabilnosti u BiH. Zakon o Centralnoj banci dobro služi zemlji i stoga mi ne vidimo potrebu za promjenom koju je predložilo Ministarstvo finansija RS“, smatra Suc.\nGovoreći o finansiranju institucija BiH, Suc je rekao da je već dugi niz godina stav MMF-a da se adekvatno finansiranje treba obezbijediti za njihovo efikasno funkcionisanje.\n“S tim u vezi, utvrđivanje budžetskih potreba institucija BiH, što na kraju određuje i raspodjelu prihoda od indirektnih poreza, uzima u obzir druge izvore finansiranja, uključujući i neto profit Centralne banke BiH“, naglasio je rezidentni predstavnik MMF-a.\nIz Centralne banke BiH nisu željeli komentarisati inicijative za eventualne izmjene zakona o ovoj banci, te ističu da je njen osnivač parlament BiH i da je za sve eventualne izmjene zakona nadležna Parlamentarna skupština BiH, uz konsultacije sa Upravnim odborom banke.\nMinistarstvo finansija RS pripremilo je prijedlog zakona o izmjenama i dopunama Zakona o Centralnoj banci BiH, kojim bi Srpska, kao osnivač te banke, trebalo da učestvuje u raspodjeli njene dobiti.